СБХ / 2020 йил / № 01 / Бухгалтерга тавсиялар\nДивидендлар ва фоизлар жисмоний шахснинг мулкий даромадлари ҳисобланади (Солиқ кодексининг (Бу ерда ва кейинги ўринларда 1.01.2020 йилгача амалда бўлган Солиқ кодекси кўрсатилган.) 176-моддаси 1, 2-бандлари). Алоҳида норматив-ҳуқуқий ҳужжатларда (НҲҲ) ставкани камайтириш ёки солиқ тўлашдан озод қилиш кўринишидаги имтиёзлар назарда тутилмаган бўлса, уларга тўлов манбаида 5%лик ставкада солиқ солинади (Солиқ кодексининг 181, 184-моддалари).\nМИСОЛ. НҲҲга мувофиқ дивидендлардан солиқ тўлашдан озод қилиш\nҚуйидаги ҳудудларда рўйхатга олинган ва фаолиятни амалга ошираётган юридик шахслар муассислари томонидан олинган дивидендлар 2028 йилнинг 1 январига қадар солиқ тўлашдан озод қилинган (29.09.2017 йилдаги ПҚ-3301-сон қарорнинг 6-банди):\n● Навоий вилоятининг Томди, Учқудуқ, Конимех туманлари;\n● Нурота туманидаги Деҳибаланд, Сентоб, Темирковук, Қизилча, Гум ва Чўя аҳоли пунктлари;\n● Зарафшон шаҳри.\nНорезидентга тўланадиган дивидендлар ва фоизларга 10%лик ставкада ЖШДС солинг (Солиқ кодексининг 182-моддаси).\nДивидендлар ва фоизлар олиш меҳнат ёки фуқаролик-ҳуқуқий тусдаги шартнома бўйича ишларни бажариш билан боғлиқ бўлмаганлиги сабабли улардан ШЖБПҲга бадалларни ҳисобламанг (АВ томонидан 6.10.2005 йилда 1515-сон билан рўйхатдан ўтказилган Низом).\nДивидендлар тўлаш тўғрисидаги қарорни ҳар чоракда, ярим йилда, 9 ойда бир марта ёки йилда бир марта қабул қилиш мумкин. Акциядорлик жамиятларида оралиқ дивидендларни тўлаш тўғрисида қарор қабул қилиш муддати чекланган – тегишли давр тугагач уч ой ичида («Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонуннинг 49-моддаси, «Масъулияти чекланган ҳамда қўшимча масъулиятли жамиятлар тўғрисида»ги Қонуннинг 25-моддаси).\nҚуйидагилар дивидендлар деб эътироф этилади (Солиқ кодексининг 22-моддаси):\n● акциялар бўйича тўланиши лозим бўлган даромад;\n● юридик шахс томонидан унинг муассислари ўртасида (иштирокчилари, аъзолари ўртасида уларнинг улушлари, пайлари, ҳиссалари бўйича) тақсимланадиган соф фойданинг ва (ёки) ўтган йиллардаги тақсимланмаган фойданинг бир қисми;\n● юридик шахс тугатилганда мол-мулкни тақсимлашдан олинган, шунингдек муассис (иштирокчи, аъзо) томонидан юридик шахсда иштирок этиш улушини (пайини, ҳиссасини) олгандаги даромадлар, бундан муассис (иштирокчи, аъзо) устав фондига (устав капиталига) ҳисса сифатида киритган мол-мулкнинг қиймати чегирилади;\n● тақсимланмаган фойда устав фондини (устав капиталини) кўпайтириш учун йўналтирилган тақдирда, юридик шахс акциядорининг, муассисининг (иштирокчисининг, аъзосининг) қўшимча акциялар қиймати, улуш (пай, ҳисса) қийматининг ошиши тарзида олинган даромадлари.\nАЖда акциядорларнинг умумий йиғилиши қарори билан дивидендларни қуйидаги кўринишда тўлаш мумкин (АЖ тўғрисидаги Қонуннинг 48-моддаси):\n● пул маблағлари билан;\n● жамиятнинг қимматли қоғозлари билан;\n● бошқа қонуний тўлов воситалари билан.\nАЖнинг имтиёзли акциялари бўйича дивидендларни қимматли қоғозлар билан тўлашга йўл қўйилмайди.\nМЧЖда муассисларнинг (иштирокчиларнинг) умумий йиғилиши қарори билан дивидендлар қуйидаги кўринишда тўланиши мумкин:\n● товар-моддий қимматликлар (асосий воситалар, номоддий активлар, материаллар, тайёр маҳсулотлар, товарлар) билан.\nЖисмоний шахсга дивидендларни тўлаётганда қарор қабул қилинган пайтда эмас, балки улар олувчига амалда тўланган пайтда солиқ ушлаб қолинг.\nДивидендларни ҳисоблаш чоғида амалда бўлган солиқ ставкаси уларни тўлаш пайтига келиб ўзгарган бўлса, тўлаш пайтидаги солиқ ставкасини қўлланг.\nМИСОЛ. Дивидендлар ҳисобланган пайтдаги солиқ ставкаси ўзгарганда уларни тўлаш\nКорхона муассисларининг умумий йиғилиши 2018 йилнинг 9 ойидаги фаолияти якунларига кўра соф фойданинг бир қисмини дивидендларни тўлаш учун тақсимлашга қарор қилди. 2018 йилда дивидендлар тарзидаги даромад солиғи ставкаси 10%ни ташкил этган, 2019 йилда резидентлар учун у 5%га пасайтирилган.\nДивидендларнинг бир қисми 2018 йилнинг ноябрь ва декабрь ойларида тўланган, тўлаш чоғида уларга 10%лик ставкада солиқ солинган. 2018 йилда ҳисобланган дивидендларнинг қолган қисми 2019 йилнинг январь ойида тўланган ва тўлаш чоғида уларга 5%лик ставкада солиқ солинган.\nМуассисларга (акциядорларга) ҳисобланган дивидендларни фойдани тақсимлаш тўғрисида қарор қабул қилинган кундан эътиборан 60 кундан кечиктирмасдан тўланг (АЖ тўғрисидаги Қонуннинг 51-моддаси, МЧЖ тўғрисидаги Қонуннинг 25-моддаси). Белгиланган муддатда тўланмагани учун пеня ҳисобланади. Унинг миқдори МБнинг қайта молиялаштириш ставкасидан келиб чиққан ҳолда аниқланади, бироқ тўланмаган дивидендлар суммасининг 50%идан ортиқ бўлмаслиги керак (АЖ тўғрисидаги Қонуннинг 53-моддаси).\nМИСОЛ. Дивидендларни пул маблағлари билан тўлаш\n2019 йилнинг II чорагида МЧЖ 50 000 минг сўм соф фойда олган. Муассислар – Ўзбекистон резидентлари бўлган жисмоний шахслар. Июль ойида муассисларнинг умумий йиғилиши фойданинг бутун суммасини дивидендлар сифатида тақсимлашга ва уларни пул маблағлари билан тўлашга қарор қилди. Август ойида 2 500 минг сўм (50 000 х 5%) миқдоридаги солиқ чегирилган ҳолда муассисларга дивидендларнинг бутун суммаси тўланган.\nБухгалтерия ҳисобида дивидендларнинг, шунингдек улар бўйича ЖШДСнинг ҳисобланиши ва тўланишини қуйидагича акс эттиринг:\nИюль ойида дивидендлар ҳисобланган\n8710-«Ҳисобот даврининг тақсимланмаган фойдаси (қопланмаган зарари)»\nАвгуст ойида дивидендларни тўлаш чоғида улардан ЖШДС ҳисобланган ва бюджетга тўланган\nДивидендлар муассислар пластик карталарига ўтказилган\nДивидендларни тўлаш учун ҳисоб-китоб счётидан нақд пул олинган\nДивидендлар кассадан тўланган\nҚҚС тўловчиси бўлсангиз, муассисга (иштирокчига) дивидендлар тўлаш ҳисобига мол-мулк беришга ҚҚС солинишини инобатга олинг (Солиқ кодексининг 199-моддаси 1-қисми 1-банди). Уни берилган мол-мулк қийматидан келиб чиқиб ҳисобланг (Солиқ кодексининг 204-моддаси). Бу ҳолда берилган мол-мулкнинг қиймати ЖШДС ушлаб қолинганидан кейин тўланиши лозим бўлган дивидендлар суммаси ҳисобланади.\nДивидендлар ҳисобига товарларни, маҳсулотларни, бошқа ТМЗни бераётган ёки ишларни бажараётган, хизматларни кўрсатаётган бўлсангиз, ҚҚС бўйича солиқ солинадиган база уларнинг таннархидан ёки олинган нархидан паст бўлмаслиги керак. Агар асосий воситаларни, НМАни ёки тугалланмаган қурилиш объектларини бераётган бўлсангиз – уларнинг қолдиқ (баланс) қийматидан паст бўлмаслиги лозим (Солиқ кодексининг 204-моддаси).\nМИСОЛ. Дивидендларни таннархидан паст товарлар билан тўлаш\n2019 йилнинг III чорагида МЧЖ – 15%лик ставкада ҚҚС тўловчи 50 000 минг сўм соф фойда олган. Муассислар – Ўзбекистон резидентлари бўлган жисмоний шахслар. Октябрь ойида муассисларнинг умумий йиғилиши фойданинг бутун суммасини дивидендлар сифатида тақсимлаб, уларни таннархи 52 000 минг сўмни ташкил этадиган товарлар билан тўлашга қарор қилди. Дивидендлардан солиқ суммаси 2 500 минг сўмни (50 000 х 5%), тўланиши лозим бўлган дивидендлар суммаси эса 47 500 минг сўмни (50 000 – 2 500) ташкил этади. Ноябрь ойида муассисларга дивидендларнинг бутун суммасига тенг товарлар берилди.\nТоварларнинг таннархи (52 000 минг сўм) ҚҚСсиз реализация қилиш қийматидан юқори (47 500 / 115 х 100 = 41 304,3 минг сўм) эканлиги боис таннархдан келиб чиқиб ҚҚСни қўшимча ҳисоблаш лозим.\nБухгалтерия ҳисобида дивидендларнинг товарлар билан тўланишини қуйидагича акс эттиринг:\nОктябрь ойида дивидендлар ҳисобланган\nНоябрь ойида дивидендларни тўлаш ҳисобига товарларни бериш чоғида улардан ЖШДС ҳисобланган ва бюджетга тўланган\nДивидендларни тўлаш ҳисобига товарлар берилган\nРеализация қиймати – тўланиши лозим бўлган диивидендлар суммасидан келиб чиқиб ҚҚС ҳисобланган (47 500 / 115 х 20)\nТоварлар таннархидан (сотиб олиш қийматидан) келиб чиқиб ҚҚС қўшимча ҳисобланган ((52 000 – 41 304,3) х 15%)\nБерилган товарларнинг таннархи ҳисобдан чиқарилган\nВазият. Дивидендларни асосий восита билан тўлаш\n2019 йилнинг III чорагида МЧЖ – 15%лик ставкада ҚҚС тўловчи 50 000 минг сўм соф фойда олган. Муассислар – Ўзбекистон резидентлари бўлган жисмоний шахслар. Октябрь ойида муассисларнинг умумий йиғилиши фойданинг бутун суммасини дивидендлар сифатида тақсимлашга қарор қилди. Устав капиталида 50%лик улушга эга бўлган муассисларидан бирига асосий восита – автомобилни дивидендлар сифатида беришга қарор қилинди. Унинг бошланғич қиймати – 50 000 минг сўм, ҳисобланган амортизация суммаси – 20 000 минг сўм, қайта баҳолаш сальдоси – 10 000 минг сўм.\nМЧЖ ҚҚС тўловчиси бўлганлиги сабабли автомобилни бериш чоғида реализация қийматидан солиқ ҳисоблаш керак. Бунда солиқ солинадиган база автомобилнинг қолдиқ қийматидан паст бўлмаслиги керак (Солиқ кодексининг 204-моддаси).\nМуассисга ҳисобланган дивидендлар суммаси 25 000 минг сўмни (50 000 х 50%) ташкил этади.\nДивидендлардан солиқ суммаси – 1 250 минг сўм (25 000 х 5%), тўланиши лозим бўлган дивидендлар суммаси – 23 750 минг сўм (25 000 – 1 250). Ноябрь ойида автомобиль қайта расмийлаштирилиб, муассисга берилди.\nБу ҳолда реализация қиймати (23 750 / 115 х 100 = 20 652,2 минг сўм) автомобилнинг қолдиқ қийматидан (50 000 – 20 000 = 30 000 минг сўм) кам. Шу сабабли ҚҚС қолдиқ қийматидан ҳисобланади.\nБухгалтерия ҳисобида дивидендларнинг асосий восита билан тўланишини қуйидагича акс эттиринг:\nНоябрь ойида дивидендларни тўлаш ҳисобига автомобилни бериш чоғида улардан ЖШДС ҳисобланган ва бюджетга тўланган\nДивидендларни тўлаш ҳисобига автомобиль берилган\nҚҚС ҳисобланган (30 000 х 15%)\nАвтомобилнинг бошланғич қиймати ҳисобдан чиқарилган\nАвтомобиль бўйича ҳисобланган амортизация ҳисобдан чиқарилган\n0260-«Транспорт воситаларининг эскириши\nҚайта баҳолаш сальдоси ҳисобдан чиқарилган\nАвтомобилнинг чиқиб кетишидан кўрилган молиявий натижа (зарар) акс эттирилган\n(23 750 + 10 000 – 30 000 – 4 500)\nМуассис МЧЖ иштирокчилари таркибидан чиқса ва ўз улушини олса, унинг дивидендлар тарзидаги даромадини қуйидагича аниқланг: тўланиши лозим бўлган даромад суммасидан у устав капиталига ҳисса сифатида киритган мол-мулк қийматини айиринг.\nЖамият чиқиб кетаётган муассиснинг улушини сотиб олса, унинг ҳақиқий қийматини тўлаши шарт (МЧЖ тўғрисидаги Қонуннинг 22-моддаси 5-қисми). Уни муассиснинг ўз улушини олишни талаб қилиб мурожаат қилишидан олдинги охирги ҳисобот даври учун молиявий ҳисобот маълумотлари асосида аниқланг. Бироқ аввал қуйидаги формуладан фойдаланиб, жамиятнинг соф активлари нимага тенглигини ҳисобланг:\n(баланс пассивининг 770-сатри)\nУлушнинг ҳақиқий қиймати\nМуассиснинг улуши (%)\nУлушнинг ҳақиқий қиймати ва у киритган ҳисса суммаси ўртасидаги ижобий фарқ муассиснинг дивидендлар тарзидаги даромади бўлади.\nМИСОЛ. Муассис чиқиб кетаётганда дивидендлар тарзидаги даромадни аниқлаш\nУстав капитали 100 000 минг сўм бўлган МЧЖ муассислари таркибидан муассис – Ўзбекистон резиденти чиқиб кетмоқда. Унинг 40%лик улуши жамиятга ўтмоқда.\nБухгалтерия баланси маълумотларига кўра МЧЖнинг соф активлари суммаси 120 000 минг сўмга тенг. Чиқиб кетаётган муассиснинг ҳақиқий улуши – 48 000 минг сўм (120 000 х 40%). Унинг дивидендлар тарзидаги даромади 8 000 минг сўмни (48 000 – 100 000 х 40%) ташкил этади. Солиқ суммаси 400 минг сўмга (8 000 х 5%) тенг.\nЧиқиб кетаётган муассисга ҳақиқий улушнинг тўланишини бухгалтерия ҳисобида акс эттириш учун счётларнинг ишчи режасига 8630-«МЧЖ сотиб олган улуш» махсус счётини киритишни тавсия этамиз:\nЧиқиб кетаётган муассис олдидаги қарз акс эттирилган:\nҳақиқатда киритилган ҳисса суммасига\n(100 000 х 40%)\nулушнинг ҳақиқий қиймати ва киритилган ҳисса суммаси ўртасидаги фарққа\n(48 000 – 40 000)\n8630-«МЧЖ сотиб олган улуш»\n8720-«Жамғарилган фойда (қопланмаган зарар)»\n6620-«Чиқиб кетаётган таъсисчиларга улушлари бўйича қарз»\nДивидендлардан – ҳақиқий улуш ва бошланғич ҳисса ўртасидаги фарқдан ЖШДС ҳисобланган ва бюджетга тўланган\n(8 000 х 5%)\nЧиқиб кетаётган муассиснинг пластик картасига пул маблағларини ўтказиш орқали у билан ҳисоб-китоб қилинган\n(48 000 – 400)\nҲар қандай турдаги қарз талабларидан олинган даромад фоизлар деб эътироф этилади. Шу жумладан облигациялар ва бошқа қимматли қоғозлар, депозит қўйилмалар ва бошқа қарз мажбуриятларидан олинган даромад (Солиқ кодексининг 22-моддаси).\nЎзбекистон давлат қимматли қоғозлари бўйича фоизлар, жамғарма сертификатлари бўйича даромадлар, банклардаги омонатлар бўйича фоизлар ҳамда ютуқларга ЖШДС солинмайди (Солиқ кодексининг 179-моддаси 16, 17-бандлари). Шу сабабли уларни жисмоний шахсларга солиқ ушламасдан тўланг.\nЖисмоний шахс билан пул ёки товарни қарзга олиш шартномасини тузиб, фоизларни тўлаётган бўлсангиз, уларни тўлаш чоғида ЖШДСни ушлаб қолинг ва бюджетга ўтказинг (Солиқ кодексининг 184, 188-моддалари).\nҚарз бўйича фоизларни ҳисоблаш чоғида амалда бўлган солиқ ставкаси уларни тўлаш чоғида ўзгарган бўлса, тўлаш чоғидаги солиқ ставкасини қўлланг.\nМИСОЛ. Пуллик қарз бўйича фоизларни тўлаш\n2018 йилнинг ноябрь ойида корхона муассис – жисмоний шахс (Ўзбекистон резиденти) билан йиллик 16% ставкада 3 ой муддатга 60 000 минг сўм олиш учун пуллик қарз шартномасини тузди. Шартномага мувофиқ фоизлар қарзни қайтариш чоғида тўланади.\nКорхона ҳар ой фоизларни ҳисоблайди. 2018 йилнинг ноябрь ва декабрь ойлари учун фоизларни ҳисоблаш чоғида 10%лик солиқ ставкаси амал қилган. 2019 йилда резидентлар учун ставка 5%га пасайтирилган. Шу сабабли қарз суммаси билан бирга фоизларни тўлаш чоғида улардан 5%лик ставкада солиқ ушлаб қолинади.\n3 ой ўтгач корхона муассисга қуйидагиларни тўлаши керак:\n● қарз суммаси – 60 000 минг сўм;\n● солиқ чегирилган ҳолда қарз бўйича фоизлар – 2 280 минг сўм (60 000 х 16% / 12 х 3 – 5%).\nБухгалтерия ҳисобида солиқ ушлаб қолинишини ҳисобга олган ҳолда пуллик қарз бўйича фоизлар тўланишини қуйидагича акс эттиринг:\nПуллик қарз олинган\n6820-«Қисқа муддатли қарзлар»\nҚарз бўйича фоизлар ҳисобланган – 3 ой давомида ҳар ой 800 минг сўмдан\n(60 000 х 16% / 12 х 3)\n9610-«Фоизлар кўринишидаги харажатлар»\nФоизлар тарзидаги даромадлардан ЖШДС ҳисобланган ва бюджетга тўланган (2 400 х 5%)\nМуассисга қарз суммаси қайтарилган\nСолиқ чегирилган ҳолда қарз бўйича фоизлар ўтказилган (2 400 – 120)\nМИСОЛ. Товар қарзи бўйича фоизларни тўлаш\nКорхона – 15%лик ставкада ҚҚС тўловчи қарз шартномаси бўйича муассис – жисмоний шахсдан (Ўзбекистон резиденти) 21 000 минг сўмлик қурилиш материалларини олган. Қарз шартномаси бўйича ТМЗни беришга ҚҚС солинади (Солиқ кодексининг 199-моддаси 1-қисми 1-банди). Шу сабабли корхона 3 ой ўтгач қарз берувчига худди шу қийматдаги шунга ўхшаш материалларни ҚҚСни ҳисобга олган ҳолда қайтаради. Шунингдек унга солиқни чегирган ҳолда йиллик 16% ҳисобидан фоизлар – 798 минг сўм (21 000 х 16% / 12 х 3 – 5%) тўланади.\nБухгалтерия ҳисобида солиқ ушлаб қолинишини ҳисобга олган ҳолда товар қарзи бўйича фоизлар тўланишини қуйидагича акс эттиринг:\nҚурилиш материаллари товар қарзи бўйича келиб тушган ва офисни таъмирлаш учун ҳисобдан чиқарилган\nҚарзни қайтариш чоғида у бўйича фоизлар ҳисобланган\n(21 000 х 16% / 12 х 3)\nФоизлар тарзидаги даромадлардан ЖШДС ҳисобланган ва бюджетга тўланган (840 х 5%)\nҚарз шартномаси бўйича материаллар қайтарилган\nҚайтариладиган материалларнинг таннархи ҳисобдан чиқарилган\n(21 000 / 115 х 15)\nМатериаллар қайтарилишидан кўрилган молиявий натижа (фойда) акс эттирилган (21 000 – 16 000 – 2 739,1)\n9320-«Бошқа активларнинг чиқиб кетишидан фойда»\nСолиқ чегирилган ҳолда қарз бўйича фоизлар ўтказилган (840 – 42)\nДивидендлар ва фоизлар ҳисоботларда\n2019 йилдан бошлаб Солиқ агентлари томонидан тўлов манбаида ушлаб қолинадиган дивидендлар ва фоизлар тарзида тўланадиган даромадлардан олинадиган солиқ ҳисоб-китоби юридик шахслардан олинадиган фойда солиғи ҳисоботи таркибига киритилган (1-илова, АВ томонидан 21.01.2019 йилда 3126-сон билан рўйхатдан ўтказилган). Уни уларни тўлайдиган солиқ агенти, ўзи қўллайдиган солиқ солиш тизимидан қатъи назар, ушбу даромадларни олувчи барча шахслар – жисмоний ва юридик шахслар бўйича тақдим этади.\nЖШДС бўйича ҳисобот ҳар ой тақдим этилишига қарамай, ушбу ҳисоботни юридик шахслардан олинадиган фойда солиғи бўйича белгиланган муддатларда топширинг: ҳар чоракда, ҳисобот чорагидан кейинги ойнинг 25-санасидан кечиктирмай. Йил якунлари бўйича ҳисоботни йиллик молиявий ҳисобот тақдим этиладиган муддатда тақдим этинг (Солиқ кодексининг 163-моддаси).\nЙиллик молиявий ҳисоботни тақдим этишнинг қуйидаги муддатлари белгиланган (АВ томонидан 3.07.2000 йилда 942-сон билан рўйхатдан ўтказилган Низом):\n● ҳисобот йилидан кейинги йилнинг 25 мартидан кечиктирмай – хорижий инвестициялар иштирокидаги корхоналар ва Ўзбекистонда доимий муассаса орқали фаолият юритувчи чет эл фирмаларининг ваколатхоналари учун;\n● 15 февралдан кечиктирмай – бошқа барча хўжалик юритувчи субъектлар учун.\nДивидендлар ва фоизлар тарзидаги даромаддан солиқ бўйича ҳисоботни тўлдириш ва ДСИга тақдим этиш учун электрон рақамли имзоингиз (ЭРИ) воситасида\nwww.my.soliq.uz сайтидаги солиқ тўловчининг шахсий кабинетига киринг ва 10202_3 кодли ҳисоботни танланг.\nҲисобот таркибига қуйидагилар киритилган:\n● Солиқ агентлари томонидан тўлов манбаида ушлаб қолинадиган дивидендлар ва фоизлар тарзида тўланадиган даромадлардан олинадиган солиқ ҳисоб-китоби;\n● 1-илова «Ҳар бир юридик шахс кесимида ҳисобланган дивидендлар ва фоизлар тарзидаги даромад суммалари ҳамда ҳисобланган солиқлар тўғрисида маълумот»;\n● 2-илова «Ҳар бир жисмоний шахс кесимида ҳисобланган дивидендлар ва фоизлар тарзидаги даромад суммалари ҳамда ҳисобланган солиқлар тўғрисида маълумот».\nҲисоботни кўк рангли катакларни тўлдирган ҳолда йил бошидан ортиб борувчи якун билан сўмда тўлдиринг. Сариқ ранглиларини дастур автоматик равишда тўлдиради.\nФақат сизда мавжуд кўрсаткичлар қайд этиладиган иловаларни тўлдиринг (17.04.2008 йилдаги МВнинг ЁТ/04-01-32-14/327-сон ва ДСҚнинг 16/1-4090-сон ахбороти).\nЮридик шахсларга дивидендлар ёки фоизларни ҳисоблагандагина 1-иловани тўлдиринг.\nЖисмоний шахсларга дивидендлар ёки фоизларни ҳисоблагандагина 2-иловани тўлдиринг.\nҲисоботни иловалардан бошлаб тўлдиринг.\nДивидендлар ва фоизлар тарзида тўланадиган даромадлардан олинадиган солиқ ҳисоб-китобига иловалар қандай тўлдирилади\n1 ва 2-иловаларда ҳар бир юридик ва жисмоний шахс кесимида уларнинг СТИРини кўрсатган ҳолда саналар бўйича дивидендлар ва фоизлар ҳисобланиши ва тўланишини акс эттиринг. Бунинг учун файл-шаблонни («Шаблонни юклаб олиш» тугмаси) ва уни тўлдириш намунасини («Йўриқнома» тугмаси) юклаб олинг.\nФайл-шаблонда фақат ҳисобот чорагидаги маълумотларни кўрсатинг, яъни ортиб борувчи якун билан эмас.\nФайл-шаблонларни тўлдираётганда ҳарфлар ва рақамлар бир хил форматда бўлишига аҳамият беринг. Каср сонларни киритсангиз, математик яхлитлаш қоидаларига кўра уларни юздан бир улушгача (вергулдан кейин иккита рақам билан) яхлитланг. Масалан, 16666,6666... = 16666,67 ёки 83333,3333... = 83333,33.\nДивидендлар ва фоизларни ҳисоблаш ва тўлаш санасини «кк.оо.йййй» форматида киритинг. Масалан, 12.07.2019. «12.07.2019 й.» деб ёзиш хато ёзув деб қабул қилинади, чунки қўшимча белгилар – «й.» мавжуд.\nНорезидентларга дивидендлар ва фоизларни тўлаган бўлсангиз, файл-шаблонни қуйидагича тўлдиринг:\n● «Юридик шахснинг номи» устунида – даромад олувчи хорижий компаниянинг номи, сўнг вергулдан кейин жой ташлаб «норезидент» деб қўшиб қўйинг. Масалан, «Altun Tekstil, норезидент»;\n● «Жисмоний шахснинг Ф.И.О.» устунида – даромад олган норезидент жисмоний шахснинг фамилияси ва исми, сўнг вергулдан кейин жой ташлаб «норезидент» деб қўшиб қўйинг. Масалан, «Тоm Ford, норезидент»;\n● норезидентлар бўйича «СТИР» устунини тўлдирманг.\nДивидендлар ва фоизлар тарзидаги даромадларни олувчилар улар бўйича имтиёзни қўллаган бўлсалар, буни 10 ва 11-устунларда акс эттиринг.\nЖисмоний шахслар ўз даромадларини, шу жумладан дивидендлар ва фоизларни, муайян мақсадларга йўналтириб, ушбу суммалар қисмида солиқ солишдан озод қилинадилар (Солиқ кодексининг 179-моддаси). Шунингдек, жисмоний шахсларнинг айрим тоифалари учун 4 ЭКИҲ миқдоридаги даромадларни солиқ солишдан озод қилиш шаклида имтиёз мавжуд (Солиқ кодексининг 180-моддаси 2-қисми). Корхонангиз дивидендлар ва фоизларни олувчилар учун асосий иш жойи бўлса, даромадларни қисман озод қилиш шаклидаги ушбу имтиёзни қўллашингиз мумкин. Акс ҳолда улар йиллик даромадлари тўғрисида декларация топширгандагина имтиёздан фойдаланишлари мумкин (Солиқ кодексининг 180-моддаси 6, 7-қисмлари).\nФайл-шаблонни тўлдиргач, Ҳисоб-китобга 1 ва 2-иловаларни тўлдиришга ўтинг. Иловаларнинг 5, 6, 7 ва 8-устунлари «Олдинги ҳисобот даври учун, жами» биринчи сатрига олдинги ҳисобот даври учун тегишли иловалардаги якуний маълумотларни киритинг. I чорак учун иловаларни тўлдираётган бўлсангиз, биринчи сатрда ноль қўйинг.\n«Жорий ҳисобот даври учун, жами» иккинчи сатрига файл-шаблондаги расшифровкаларнинг якуний маълумотларини киритинг.\nҲисоб-китоб қандай тўлдирилади\nҲисоб-китоб алоҳида жисмоний ва юридик шахслар, шу жумладан норезидентлар бўйича ҳисобот даврида бюджетга тўланиши лозим бўлган даромад солиғи суммасини аниқлаш имконини беради. Файл-шаблондаги расшифровкалардан фарқли равишда, ҳисоб-китобни ортиб борувчи якун билан тўлдиринг.\nДивидендлар ва фоизлар тарзидаги даромадларга солиқ ставкасини олувчининг резидентлигига қараб белгиланг:\n● резидент учун – 5% (Солиқ кодексининг 159-1, 181-моддалари);\n● норезидент учун – 10% (Солиқ кодексининг 160, 182-моддалари).\nI бўлимда юридик шахсларнинг дивидендлари ва фоизлари бўйича маълумотларни акс эттиринг:\n● 010-сатрда – ҳисобот (солиқ) даврида ҳисобланган дивидендлар ва фоизлар;\nКиритилган маълумотлар тўғрилигини қуйидагича текширинг:\n1-илованинг 5-устунидаги ортиб борувчи якун\n● 020, 021, 022-сатрларда – солиқ солинадиган база, яъни ҳисобот (солиқ) даврида резидентлар ва норезидентларга тўланган дивидендлар ва фоизлар;\n1-илованинг 6-устунидаги ортиб борувчи якун\n● 030, 031, 032-сатрларда – солиқ солинадиган базанинг камайтирилиши. Имтиёзларнинг турларини рўйхатдан танланг;\n1-илованинг 8-устунидаги ортиб борувчи якун\n● 040, 041, 042-сатрларда – камайтиришларни ҳисобга олган ҳолда солиқ солинадиган база, шу жумладан резидентлар ва норезидентлар бўйича;\n● 050 ва 051-сатрларда – резидентлар ва норезидентлар учун солиқ ставкалари;\n● 060-сатрда – бюджетга тўланиши лозим бўлган солиқ суммаси. У солиқ солинадиган базани солиқ ставкасига кўпайтириш орқали автоматик тарзда ҳисобланади.\nОлинган маълумотлар тўғрилигини қуйидагича текширинг:\n1-илованинг 7-устунидаги ортиб борувчи якун\nII бўлимда жисмоний шахсларнинг дивидендлари ва фоизлари бўйича маълумотларни акс эттиринг:\n● 070-сатрда – ҳисобот (солиқ) даврида ҳисобланган дивидендлар ва фоизлар;\n2-илованинг 5-устунидаги ортиб борувчи якун\n● 080, 081, 082-сатрларда – солиқ солинадиган база, яъни ҳисобот (солиқ) даврида резидентлар ва норезидентларга тўланган дивидендлар ва фоизлар;\n2-илованинг 6-устунидаги ортиб борувчи якун\n● 090, 091, 092-сатрларда – солиқ солинадиган базанинг камайтирилиши. Имтиёзларнинг турларини рўйхатдан танланг;\n2-илованинг 8-устунидаги ортиб борувчи якун\n● 100, 101, 102-сатрларда – камайтиришларни ҳисобга олган ҳолда солиқ солинадиган база, шу жумладан резидентлар ва норезидентлар бўйича;\n● 110 ва 111-сатрларда – резидентлар ва норезидентлар учун солиқ ставкалари;\n● 120-сатрда – бюджетга тўланиши лозим бўлган солиқ суммаси. У солиқ солинадиган базани солиқ ставкасига кўпайтириш орқали автоматик тарзда ҳисобланади.\n2-илованинг 7-устунидаги ортиб борувчи якун\nБарча ҳисобот шакллари тўлдирилгандан сўнг нима қилиш керак\nДивидендлар ва фоизлар тарзидаги даромадларга солиқ бўйича барча ҳисобот шаклларини тўлдиргандан сўнг:\n● ҳисоботни сақлаб қўйишингиз ва кейинроқ жўнатишингиз;\n● дарҳол жўнатишингиз мумкин.\n«Журнал» бўлимида ҳисоботнинг ҳолатини – солиқ органлари томонидан қабул қилингани ёки хатолар мавжудлиги сабабли қабул қилиниши рад этилганини текшириш мумкин.\nЖўнатган ҳисоботингиз «Ишлов бериш жараёнида» бўлимига жойлаштирилади. Ҳисоботга ишлов бериш жараёнида тегишли катаклари тўғри ва тўлиқ тўлдирилгани автоматик равишда текширилади.\nХатолар аниқланса, ҳисобот «Хатолар мавжуд» бўлимига жойлаштирилади. Даромадларни олувчилар тўғрисидаги маълумотноманинг файл-шаблонини тўлдириш чоғида хатоларга йўл қўйилган бўлса, уни сақлаб қўйилган ҳисоботдан юклаб олиб, хатоларни тузатинг.\nҲисоботда хатолар топилмаса, «Жўнатилган» бўлимига жойлаштирилади.\nЧЕТ ЭЛЛИК ХОДИМЛАРНИНГ ДАРОМАДЛАРИДАН ЖШДС ҚАНДАЙ ТЎЛАНАДИ ВА У БЎЙИЧА ҲИСОБОТ ҚАНДАЙ ТАҚДИМ ЭТИЛАДИ\nЧет элликларнинг даромадларидан ЖШДС\nЧет эллик ходимлар – резидентлар ва норезидентларнинг даромадларидан ЖШДС ҳисоблаб, уни уларнинг ШЖБПҲга ойлик мажбурий бадаллар суммасига камайтиринг. ШЖБПҲга бадаллар ставкаси ЖШДС солинадиган даромадларнинг 0,1%ини ташкил этади (26.12.2018 йилдаги ПҚ-4086-сон қарорнинг 5-банди). ШЖБПҲга бадалларни ҳисоблаш ва тўлаш тартиби 1515-сон Низом билан белгиланган.\nФақат Ўзбекистон ҳудудида доимий яшовчи, яъни яшаш гувоҳномасига эга бўлган чет эллик фуқаролар ва фуқаролиги бўлмаган шахсларнинг даромадларидан ШЖБПҲга бадаллар ажратинг (Низомнинг 2-банди, 26.02.1999 йилдаги ПФ-2240-сон Фармонга 2-илова). Улар Ўзбекистон фуқаролари билан тенг ҳолатда жамғариб бориладиган пенсия таъминотига бўлган ҳуқуқдан фойдаланадилар («Фуқароларнинг жамғариб бориладиган пенсия таъминоти тўғрисида»ги Қонуннинг 4-моддаси; 1515-сон Низомнинг 6-банди).\nЖШДСнинг ҳисоблаб чиқарилган суммасидан ШЖБПҲга бадаллар суммасини айиринг. Фарқни иш ҳақини олиш (ўтказиш) учун банкка ҳужжатларни тақдим этиш билан бир вақтда, бироқ ҳисоб-китобни тақдим этиш муддатидан кечиктирмай бюджетга тўланг (Солиқ кодексининг 188-моддаси).\nЖШДС бўйича ҳисобот қачон топширилади\nЧет эллик жисмоний шахсларнинг даромадлари бўйича ҳисоботнинг алоҳида шакли мавжуд эмас. Уларнинг даромадларини уларнинг солиқ мақомига қараб Жисмоний шахслардан олинадиган даромад солиғи ва ягона ижтимоий тўлов ҳисоб-китобида (2-илова, АВ томонидан 21.01.2019 йилда 3126-сон билан рўйхатдан ўтказилган) акс эттиринг:\n● резидентлар бўйича – Ўзбекистон фуқаролари бўлган жисмоний шахсларнинг даромадлари билан бир қаторда умумий тартибда;\n● норезидентлар бўйича – Ҳисоб-китобга 4-«Ўзбекистон Республикаси норезиденти бўлган жисмоний шахслар томонидан Ўзбекистон Республикасидаги даромадлар манбаидан олинган даромадлар тўғрисида маълумот» иловасида.\nКалендарь йил ЖШДС бўйича солиқ давридир, яъни йил натижаларига кўра ортиб борувчи якун чиқарилади. Йил ойи даромад тўлаш манбаида ЖШДСни ушлаб қолувчи солиқ агентлари учун ҳисобот давридир, яъни ҳисоботни ҳар ой тақдим этиш лозим (Солиқ кодексининг 183-моддаси).\nЖШДС ва ЯИТ ҳисоб-китобини қуйидаги муддатларда ДСИга тақдим этинг (Солиқ кодексининг 187-моддаси):\n● ҳар ойда – ҳисобот давридан кейинги ойнинг 25-кунидан кечиктирмай;\n● йил якунлари бўйича – йиллик молия ҳисоботини тақдим этиш муддатида.\nЙиллик молиявий ҳисоботни солиқ органларига тақдим этишнинг қуйидаги муддатлари белгиланган (942-сон Низом):\n● ҳисобот йилидан кейинги йилнинг 25 мартидан кечиктирмай – хорижий инвестициялар иштирокидаги корхоналар, Ўзбекистонда доимий муассаса орқали фаолият юритувчи чет эл фирмаларининг ваколатхоналари ва норезидентлар учун;\n● 15 февралдан кечиктирмай – қолган хўжалик юритувчи субъектлар учун.\nНорезидент жисмоний шахсларнинг даромадлари бўйича\nҳисобот қандай тўлдирилади\nЖШДС ва ЯИТ ҳисоб-китобини тўлдириш ва ДСИга тақдим этиш учун электрон рақамли имзоингиз (ЭРИ) воситасида www.my.soliq.uz сайтидаги солиқ тўловчининг шахсий кабинетига киринг ва 11101_6 кодли ҳисоботни танланг.\nНорезидент жисмоний шахсларнинг Ўзбекистондаги даромадлар манбаидан олинган даромадлари тўғрисидаги маълумотларни 4-иловада акс эттиринг. Уни йил бошидан ортиб борувчи якун билан сўмда тўлдиринг.\nҲисоботнинг фақат кўк рангли катакларини тўлдиринг. Сариқ ранглиларини дастур автоматик равишда тўлдиради.\nНорезидентга иш ҳақини хорижий валютада тўласангиз, буни эса унинг Ўзбекистондан ташқаридаги счётига пул ўтказиш йўли билангина амалга ошириш мумкин, солиқ тўлаш мақсадида унинг даромадини даромад амалда тўланган (ўтказилган) санадаги МБ курси бўйича сўмда қайта ҳисоблаб чиқинг (Солиқ кодексининг 170-моддаси).\nМИСОЛ. Норезидентга хорижий валютада тўланган даромаддан солиқ ҳисоблаш\nКорхона чет эллик ходим – норезидентга у резиденти бўлган мамлакатдаги счётига пул ўтказиш йўли билан 2 000 АҚШ доллари миқдорида иш ҳақи тўлайди. Пул ўтказиш санасида доллар курси 9 454,24 сўмни ташкил этган. Тегишинча, норезидентнинг даромади 18 908 480 сўмни (2 000 х 9 454,24) ташкил этади. 20%лик ставкада ушлаб қолинган ЖШДС 3 781 696 сўмни (18 908 480 х 20%) ташкил этади.\nНорезидентлар бўйича ЖШДС ставкаларини улар олган даромадларга қараб қўлланг (Солиқ кодексининг 182-моддаси):\n● 6% – улар халқаро ташишларда транспорт хизматлари кўрсатишдан оладиган (фрахтдан олинадиган даромадларга);\n● 20% – меҳнат шартномалари (контрактлари), фуқаролик-ҳуқуқий тусдаги шартномалар ҳамда дивидендлар ва фоизлардан ташқари бошқа даромадлар бўйича.\nХодим резиденти бўлган давлат билан иккиёқлама солиқ солишнинг олдини олиш тўғрисида битим тузилган бўлса, ушбу битим нормаларини қўлланг (Солиқ кодексининг 4-моддаси).\nМИСОЛ. Халқаро шартномага мувофиқ солиқ солишдан озод этилган норезидентнинг даромадларини ЖШДС ва ЯИТ бўйича ҳисоботда акс эттириш\nРФ ва Ўзбекистон ўртасида тузилган даромадлар ва мол-мулкка иккиёқлама солиқ солишнинг олдини олиш тўғрисидаги битимга мувофиқ резидентлик сертификати мавжуд бўлганда РФ фуқароси – Ўзбекистон норезидентининг даромадларига Ўзбекистонда ЖШДС солинмайди. ЖШДС бўйича ҳисоботда бундай даромадлар қуйидагича акс эттирилади:\n● даромадлар сифатида:\nЖШДС ва ЯИТ ҳисоб-китобига 4-илованинг 010-сатрида;\nЖШДС ва ЯИТ Ҳисоб-китобининг 013-сатрида;\n● имтиёз сифатида – ЖШДС ва ЯИТ ҳисоб-китобига 2-илованинг 0611-сатрида. Рўйхатдан имтиёз турини – «СК 4-моддаси бўйича» танланг. Имтиёзли даромад суммаси 4-илованинг 020-сатрида автоматик равишда акс эттирилиб, норезидентнинг солиқ солинадиган даромади нолга тенг бўлади.\nКорхонангиз юқори малакали чет эллик мутахассисларни жалб этса, уларнинг даромадларидан 2 баравар пасайтирилган ставкада ЖШДС ушлаб қолинг (7.11.2018 йилдаги ПҚ-4008-сон қарорнинг 5-банди).\nМИСОЛ. Юқори малакали чет эллик мутахассисларнинг даромадларини ЖШДС ва ЯИТ бўйича ҳисоботда акс эттириш\nКорхона меҳнат контракти бўйича юқори малакали мутахассис – Франция фуқаросини жалб этди. Норезидентнинг худди шундай даромадларига 20%лик ставкада ЖШДС солинади. Бироқ юқори малакали чет эллик мутахассисларнинг даромадларига 2 баравар пасайтирилган солиқ ставкаси – 10% қўлланилади.\nЖШДС бўйича ҳисоботда ушбу имтиёз қуйидагича акс эттирилади:\n● ҳисобланган даромад суммаси:\n● ҳисобланган даромад суммасининг 50%и – имтиёз сифатида – ЖШДС ва ЯИТ ҳисоб-китобига 2-илованинг 0621-сатрида. Рўйхатдан имтиёз турини – ПҚ-4008-сон қарор бўйича танланг. Имтиёзли даромад суммаси 4-илованинг 020-сатрида автоматик равишда акс эттирилиб, норезидентнинг солиқ солинадиган даромадини камайтиради. Ўртадаги фарққа эса белгиланган ставкада солиқ солинади.\nИрина АХМЕТОВА, «Norma» МЧЖ эксперти.


"Ўзбектуризм" раиси валютага оид жиноятда айбланмоқда\n17 июн 2021, Тошкент вақти: 07:54\n"Ўзбектуризм" раиси Рустам Мирзаевнинг ҳибсга олинганини шу идорада ишлаётган ходимлардан бири тасдиқлади.\n"Ўзбектуризм" Миллий компанияси раиси Рустам Мирзаев ва унинг акаси ҳибсга олингани ҳақидаги хабарни Озодлик 9 март куни тарқатган эди. Бироқ Озодлик суҳбатлашган компания ходими ўша куни бу хабарни рад этган, Рустам Мирзаев ўз ўрнида ишлаётганини айтган эди.\nОзодлик 15 март куни "Ўзбектуризм" компаниясининг исми сир қолишини сўраган манбадан хабар олди. Бу хабарда айтилишича, Рустам Мирзаев яқин уч ҳафта олдин ҳибсга олинган. У ўзининг "Сайрамтуризм" компаниясида валюта билан боғлиқ қоунунбузарликларни содир этганликда айбланмоқда. Рустам Мирзаевнинг Миллий хавфсизлик хизмати ходимлари томонидан қўлга олинганлиги ва айни пайтда бу хизматнинг ертўласида сақланаётгани айтилмоқда.\nОзодлик “Ўзбектуризм”нинг Самарқанд, Бухоро, Навоий вилоятлари ва Қорақалпоғистон Республикаси бўлимлари билан ҳам боғланиб, бу хабарни ўрганишга ҳаракат қилди. Бироқ, Озодлик билан суҳбатлашган ходимлар бу воқеадан хабари йўқлигини айтди.\nУзметроном Интернет газетасининг ёзишича, Ўзбекистонда нашр этиладиган рангли журналлардан бири Рустам Мирзаевнинг ҳибсга олингани ҳақидаги норасмий хабарни эшитгандан сўнг унинг Ўзбекистондаги туризм муаммолари ва вазифалари ҳақида нашрга тайёрланган иккита мақоласидан унинг фамилияси шошилинч тарзда олиб ташлаган.\nУзметроном берган маълумотга кўра, Рустам Мирзаев Москва давлат университетини тугатган, ишбилармон тадбиркор. Иккита сайёҳлик компания эгаси. Рустам Мирзаев икки йил олдин “Ўзбектуризм” Миллий компанияси раиси этиб тайинланган эди.\nУ тарих фани доктори, минтақавий масалалар бўйича сиёсатшунос ҳам ҳисобланади. Халқаро муносабатлар ва туризм муаммолари бўйича Россия ва Ўзбекистонда нашр этилган бир қанча илмий китоблар муаллифи.\n“Ўзбектуризм”нинг аввалги раиси Зоҳид Ҳакимов бундай икки йил олдин мансаб ваколатини ошириш ва мамлакатга катта миқдордаги иқтисодий зарар етказиш айби билан озодликдан маҳрум этилган эди.


Солиқ маслаҳати миллий стандарти (2-сонли СММС) “Солиқ маслаҳати бўйича ҳисобот ва солиқ маслаҳатчилари ташкилотининг хулосасини тузиш ва мижозга (ишонч билдирувчига) тақдим этиш тартиби” га ўзгартиришлар киритиш ҳақида\n2686 Ўзбекистон Республикаси Молия вазирлиги 05/03/2019 20/03/2019 0\nСолиқ маслаҳати миллий стандарти (2-сонли СММС)\n“Солиқ маслаҳати бўйича ҳисобот ва солиқ маслаҳатчилари ташкилотининг хулосасини тузиш ва мижозга (ишонч билдирувчига) тақдим этиш тартиби” га ўзгартиришлар киритиш ҳақида\n1. Ўзбекистон Республикаси молия вазирининг 2012 йил 28 майдаги 44-сон буйруғи (рўйхат рақами 2375, 2012 йил 28 июнь) (Ўзбекистон Республикаси қонун ҳужжатлари тўплами, 2012 й., 26-27-сон, 299-модда) билан тасдиқланган Солиқ маслаҳати миллий стандарти (2-сонли СММС) “Солиқ маслаҳати бўйича ҳисобот ва солиқ маслаҳатчилари ташкилотининг хулосасини тузиш ва мижозга (ишонч билдирувчига) тақдим этиш тартиби”га иловага мувофиқ ўзгартиришлар киритилсин.\n2019 йил “_____” __________\n“Солиқ маслаҳати бўйича ҳисобот ва солиқ маслаҳатчилари ташкилотининг хулосасини тузиш ва мижозга (ишонч билдирувчига) тақдим этиш тартиби” га киритилаётган ўзгартиришлар\n“9. Ҳисоботнинг ҳар бир бети солиқ маслаҳатини амалга оширган солиқ маслаҳатчиси томонидан имзоланади ва солиқ маслаҳатчилари ташкилоти раҳбари томонидан тасдиқланади.”.\n124 - банд қуйидаги таҳрирда баён этилсин:\n“124. Хулоса солиқ маслаҳатчиси (солиқ маслаҳатчилари) ва солиқ маслаҳатчилари ташкилотининг раҳбари томонидан имзоланиши керак.”.


Дунёда: Аккумулятор керак бўлмаган телефон\nBosh sahifaBlogДунёда: Аккумулятор керак бўлмаган телефон\nСиэтлдаги Вашингтон Университети муҳандислари қувватлантирилиши шарт бўлмаган дунёдаги биринчи телефонни яратдилар...\nБироқ, бу ноёб қурилма ишлаб чиқарилишига биринчи бўлмаган уринишлардан биридир. Ишлаб чиқиш чўзилиб кетди, чунки қуёш батареясидан олинувчи қувватнинг етишмовчилиги муаммоларини ҳал этиш муваффақиятли чиқмади. Ҳозирги кунга келиб муҳандислар муаммони ҳал этишганлиги ё деярли ҳал этишганликларини ишонч билдиришмоқда...\nТелефон асоси қилиб батарейкасиз ҳам ишловчи микротўлқинли резонатор олинган. Қурилма ён атрофдаги қабул қилувчига товуш тўлқинларини узатиб беради.\nМобил қурилманинг алоҳида элементлари унинг қабулқилгичига боғлиқдир – тармоқ билан алоқага жавоб берувчи ускуна. Катта минус – телефон ҳар доим станциядан 15 метрдан кам бўлмаган масофада бўлиши керак. Ундан аппарат радиосигналларни қабул қилади ва қувватга айлантириб беради. Келажакда ишлаб чиариш мутахассислари уяли алоқа миноралари ва Wi-Fi-маршрутизаторларида станцияни ўрнатиб масофани узайтиришни режалаштирмоқдалар.\nҲозирча прототип оддий тугмалар ва жуда кичик экран билан жиҳозланган. Бундай чегаранишлар қандай қилиб бўлса ҳам қувватни тежашга имкон яратади. Алоқа сифатига нисбатан бирор бир руҳлантирадиган гап гапиришга вақтли. Аммо меҳнатсевар ишлаб чиқарувчи мутахассислар етарлича бўлмаган ишларни тўғирлашга ваъда бермоқдалар. Ва уларнинг режаларида – аппаратни E-ink дисплейи билан жиҳозлаш, унинг ёрдамида қурилманинг ўзидан тўлақонли хабарларни териш ва маълумот ресурсларидан фойдаланиш мумкин бўлади. Шундай қилиб, агар энергоистеъмоли билан муаммолар бўлмаса, телефонда ҳеч бўлмаса қандайдир камера пайдо бўлади.\nЭнди, сиз бизнинг Каталогимиздан маиший техникаларни таъмирлаш бўйича мутахассисларни топишингиз мумкин!\nБарчаси деярли оддий: рўйҳатдан ўтинг, категорияни танланг ва маиший техникаларни таъмирлаш бўйича усталарнинг алоқа манзилларини буткул бепул олинг!\nУсталар Каталогига ўтиш.


Ёшларимиз – истиқболли йўлларда – Сурхон тонги\nБош саҳифа / Жамият / Ёшларимиз – истиқболли йўлларда\nМай 22, 2019\tЖамият Изоҳ қолдириш 713 Кўрилди\nКейинги йилларда юртимиз ёшларини ҳар томонлама қўллаб-қувватлаш, уларнинг ҳуқуқ ва манфаатларини ҳимоя қилиш борасида муайян ишлар амалга оширилмоқда. 2017 йил 30 июнда ташкил этилган Ўзбекистон Ёшлар иттифоқи ёшларнинг талаб ва истакларини бирлаштирган ҳолда фаолият олиб боряпти.\nБу жараёнда “Ўзбекистонда ёшларга оид давлат сиёсати тўғрисида”ги қонун дастуриламал бўлмоқда.\nАйтиш керакки, турли зиддиятлар кучайиб бораётган бугунги дунё манзараларида ёшларимизнинг маънавий иммунитетини кучайтириш, уларнинг бўш вақтини мазмунли ўтказиш ҳар қачонгидан ҳам долзарброқ эканини замоннинг ўзи кўрсатиб турибди. Шу боис Президентимиз томонидан илгари сурилган 5 та муҳим ташаббус алоҳида аҳамият касб этади. Маълумки, давлатимиз раҳбари ижтимоий, маънавий-маърифий соҳалардаги ишларни янги тизим асосида йўлга қўйиш бўйича 5 та муҳим ташаббусни илгари сурган эди.\nИккинчи ташаббус ёшларни жисмоний чиниқтириш, уларнинг спорт соҳасида қобилиятини намоён қилишлари учун зарур шароит яратишга йўналтирилган.\nМазкур 5 ташаббус вилоятимиз жамоатчилиги томонидан катта қизиқиш билан кутиб олинди. Вилоят ҳокими ўринбосари Р.Чориев бу тажрибани вилоятнинг барча ҳудудларида кенг жорий қилиш масалаларига бағишланган йиғилиш ўтказди.\nМаданият ва спорт, халқ таълими вилоят бошқармаларига, туман ҳокимликлари билан биргаликда маданият марказлари ва умумтаълим мактабларида ёшларнинг қизиқишидан келиб чиқиб, қўшимча тўгараклар ташкил этиш вазифаси қўйилди.\nИккинчи ташаббусга доир масалалар муҳокама қилинар экан, ёшларни жисмоний тарбия ва оммавий спортга қамраб олиш даражаси етарли эмаслиги қайд этилди. Умумтаълим мактабларининг спорт анжомлари билан жиҳозланиш кўрсаткичи пастлиги айтилди.\nТуман ва шаҳарлар ҳокимлари ўринбосарларига мутахассислар билан биргаликда ёшларнинг спорт турларига қизиқиши ҳамда спорт иншоотларининг жиҳозланиш даражасини ўрганиб, шу асосда таклифлар бериш вазифаси юклатилди.\nОлис ва чекка қишлоқларда кичик спорт заллари ва сунъий қопламали майдонлар қуриш, бунинг учун тадбиркорларга ер ва “Ёшлар — келажагимиз” дастури доирасида имтиёзли кредитлар ажратилади.\nЙиғилишда ёшларни интернетдаги зарарли хуружлардан асраш, уларни ахборот технологияларидан унумли фойдаланишга ўргатиш масалаларига ҳам алоҳида аҳамият қаратилди.\nОлдинги Ғаллага ўроқ тушди\nКейинги Рамазон илҳомлари


Муробаҳа доирасида автомашина сотиб олиш / Ислом молияси\nHome Савол-жавобФатволар\tМуробаҳа доирасида автомашина сотиб олиш\n31.10.2020 1005 views\nУшбу мақолада Дар аш-Шарианинг муробаҳа асосида автомашина сотиб олиш масаласи юзасидан фатвоси келтирилади. “Dar Al Sharia” – 2007 йилда Дубай ислом банки ташаббуси билан тузилган, шариат уламолари, ислом ҳуқуқи ва молияси бўйича мутахассислардан иборат, ислом молияси ва банкчилиги масалалари билан шуғулланувчи компания.\nИслом банки ўзининг мижозлари бўлган жисмоний шахсларга турли чакана маҳсулот ва хизмат турлари, жумладан муробаҳа битими доирасида автомашина сотиб олиб беришни таклиф қилади. Ушбу муробаҳа битими қуйидагича амалга оширилади:\nОдатда банк автомашинани мижоз кўрсатган сотувчидан (хоҳ у автодўкон бўлсин, хоҳ жисмоний шахс) сотиб олади. Албатта бунда банк автомашинанинг бозор нархини ўзи учун аниқлайди ва шунга қараб харакат қилади, яъни агар мижоз таклиф қилаётган сотувчининг нархлари бозор нархларига тенг ёки пастроқ бўлса бунда муаммо йўқ, аммо нарх анча баланд бўлса у ҳолда банк мижознинг сотувчи бўйича киритган таклифини рад этиши керак бўлади, ҳатто мижоз муробаҳа битими доирасида банкка кафиллик хати ёки гаров таклиф қилса ҳам. Банкнинг бундай қилишининг сабаби мижоз ва харидорнинг ўзаро келишган ҳолда банкни алдашини олдини олишдир. Маълумки, баъзи ноинсоф мижозлар сотувчи билан келишиб мол (биз кўриб чиқаётган ҳолатда автомашина) нархини атайлаб юқори кўрсатиб сотувчига банкдан кўпроқ пул тушишини ташкиллаштиришади ва ўзлари сотувчи билан ўртадаги нарх тафовутини бўлиб олишади. Албатта шариатимизда бу рибога тенглаштирилган амаллардан ҳисобланади ва табиийки тақиқлангандир.


Ўзини ўзи банд қилиш: энди хориж фуқароларига ҳам рухсат этилди\nSOLIQ (Android учун) мобил иловасининг янгиланган версиясига яна бир хизмат қўшилди. Эндиликда хориж фуқаролари, яъни Ўзбекистон Республикаси фуқароси бўлмаган шахслар ҳам ўзини ўзи банд қилган сифатида рўйхатдан ўтиши мумкин. Рўйхатдан ўтишда тизим ЭРИ (электрон рақамли имзо) талаб этади. ЭРИни https://e-imzo.uz сайти орқали қисқа фурсатларда масофадан олиш мумкин.\nМамлакат фуқароси ҳисобланмасангиз ҳам ўзингиз учун қонуний ишлаш имкониятини беради.\nБунда, ишчиларни ёллаш ёки иш берувчига эга бўлиш мумкин эмас.\nБуюртмаларни қабул қилиш ва кўрсатилган хизматлар (товарлар) учун тўловларни амалга ошириш, юридик шахсларга хизматлар кўрсатишда (товарларни сотишда) электрон ҳисоб-китоб фактураларни тақдим қилиш ва кредит олиш мақсадида ихтиёрий асосда даромадлар ва харажатлар ҳисобини юритиш имкониятлари берилади.\nЎзини ўзи банд қилган шахс сифатида рўйхатдан ўтганлик матрицали штрих код (QR-код) билан тасдиқланади.\nПрезидентимизнинг 2020 йил 8 июндаги “Тадбиркорлик фаолияти ва ўзини ўзи банд қилишни давлат томонидан тартибга солишни соддалаштириш чора-тадбирлари тўғрисида”ги қарорига мувофиқ вақтинчалик меҳнат гувоҳномаларини бериш тартиби бекор қилинди.\nЭслатиб ўтамиз, Ўзбекистонда ўзини ўзи банд қилувчи шахслар учун 67 та фаолият тури назарда тутилган. Улар томонидан 2020 йил учун ижтимоий солиқни ўзини ўзи банд қилган шахс сифатида ҳақиқатда ишлаган вақтидан қатъи назар базавий ҳисоблаш миқдорининг камида 50 фоизи ҳажмида тўлаши пенсия ҳисоблаш ва иш стажига эга бўлиш ҳуқуқига эга бўлади. SOLIQ мобил иловасида хабар бериш тартибида рўйхатдан ўтиш имконияти мавжуд.\nМанба: ДСҚ Матбуот хизамати\nДавлат реестрига киритилган онлайн-НКМ ва виртуал касса сони ортди\nБизнес бўлса қонуний бўлсин\nЭлектрон ишончномалар ҳам қоғоздаги каби бир хил қонуний кучга эга\nУйда қолинг, электрон калит олинг!\nЭлектрон рақамли имзони e-imzo.uz орқали масофадан туриб бериш бошланди\nКЎП УЧРАЁТГАН САВОЛ ВА ЖАВОБЛАР\nАхборот технологиялари соҳасидаги мутахассислар диққатига!\n“SOLIQ.HAMKOR” – ҲАМКОРЛИК УЧУН ЯҚИН КЎМАКЧИ\nЎзини ўзи банд қилганлар: куз бошида 370 мингдан ошди\n25 ЙИЛ – БУ БИЗ ЯРАТГАН ТАРИХ\n“Soliq” мобил иловаси билан солиқ тўлови тез ва осон\nМаҳсулотлар маркировкаси - сифат ва ҳақиқийлик ҳимояси\nҲурматли онлайн-НКМ ва виртуал кассадан фойдаланувчи тадбиркорлик субъектлари!\nСолиқларни онлайн тўлашнинг кенг қамровли имконияти\nАгар маҳсулот ва хизматларнинг идентификация кодини аниқлаш имкони бўлмаса\nОнлайн-назорат касса техникаларини қўллаш тартиби ўзгаради\nҲурматли солиқ тўловчилар!\nБиринчи галда – АДОЛАТ\nЛозим даражада эҳтиёткорликни намоён қилишда янги сервис ёрдам беради\nБугун Алишер Навоий таваллудининг 580 йиллиги кенг нишонланади.\n"Янги технологиялар" ИАМ юридик шахсларнинг электрон рақамли имзоси (ЭРИси) юзасидан саволларга жавоб берди\nE-imzo мобил иловасидан қандай фойдаланилади?\nМажбурий рақамли маркировка қилиш товарларни ҳисобга олишни қандай ўзгартиради?\nТошкент ш. Абай кўчаси, 4


03:03 / 14.04.2018 140583\n«Мен осмондан пайдо бўлиб, тушиб келмайман: бир кун олдин қайси вилоятга ташриф буюришим ҳақида маълумот етказилади. Лекин, кўп жойларда кўзбўямачиликка йўл қўйилмоқда. Очиғи, менга бу ноқулай, [кўзбўямачилик] менда нафрат уйғотмоқда. Ўқитувчиларни мажбурлаб чиқариб қўйиб, ободонлаштириш, уларга кўча супуртириш, «тайёргарлик»ка жалб этиш - сиёсатга хиёнат. Бу ҳаракатлар фақат менга эмас, сиёсатга ҳам хиёнат», дейди Шавкат Мирзиёев.\n«Одамларимиз ҳам баландпарвоз ваъдалардан чарчагани - ҳақиқат. Сўнгги вақтларда вилоятларга ташрифим юзасидан [фикр билдирсам], мен кўп тайёргарлик қилишларини сўрамайман. Атрофимдаги каттаконларга ҳам топшириқ бераман: ана шу ҳокимлар ва маҳаллий органлар президент ташрифига алоҳида безак бермасин», деб фикрида давом этди президент.\nШавкат Мирзиёев: ҳар бир раҳбар янгича дунёқараш билан ишлаши, халққа хизмат қилиши керак


Каттақўрғонда қийноққа солиб келинган аёл ва унинг 16 ёшли қизи ўз жонига қасд қилди - zarnews.uz\nКаттақўрғон туманида кетма-кет қиз фарзанд кўргани сабаб қайнонаси ва эри томонидан таҳқирланиб келган аёл ўз жонига қасд қилди. Бу ҳақда «Севимли» телеканалининг «Замон» информацион дастурида маълум қилинди.\nОиланинг 16 ёшли тўнғич қизи бувиси ва дадаси томонидан онасига мунтазам тазйиқ ўтказилишига чидай олмай, яшаш уйи оғилхонасига арқон билан ўзини осиб қўйган.\nЖиноят ишлари бўйича Каттақўрғон тумани судида бўлиб ўтган очиқ суд мажлисида қайнона ва ўғил айбли, деб топилган. Судланувчи эркак Жиноят кодексининг 103-модда (ўзини ўзи ўлдириш даражасига етказиш) 2-қисми «а», «б» бандларига кўра 7 йилга озодликдан маҳрум қилинди. Қайнонага эса 4 йилга озодликдан чеклаш жазоси белгиланди.


“Ёшлар ойлиги” доирасида ёш ҳарбийлар беллашдилар | Bulungur.uz\n“Ёшлар ойлиги” доирасида ёш ҳарбийлар беллашдилар\n27.06.2020 - 17:55\n30 июнь – “Ёшлар куни” муносабати билан ўтказилаётган “Ёшлар ойлиги” доирасида Булунғур туманида ҳам қатор лойиҳалар амалга оширилиб келинаётгшанлигидан хабарингиз бор. Хусусан, ана шундай тадбирлардан навбатдагиси ёш ҳарбийлар ўртасида ўтказилди.\nЖорий йилнинг 26 июнь куни Булунғур туманидаги ҳарбий қисмлардан бирида муддатли ҳарбий хизматни ўтаётган ёш ҳарбийлар ўртасида “Балли йигитлар” беллашуви ўтказилди. Туман ҳокимлиги, ёшлар иттифоқи туман Кенгаши, тумандаги ҳарбий қисмлар ҳамда туман маданият уйи ҳамкорлигида ташкил этилган беллашув давомида турли қисмлардан энг сара 6 нафар аскарлар беллашдилар.\nХусусан, беллашувлар якунига кўра оддий аскар Хусанбоев Асадбек юқори натижа қайд этиб, 21 балл билан биринчиликни қўлга киритди. Беллашув ғолиблари ташкилотчилар томонидан тайёрланган диплом ва эсдалик совғалари билан тақдирландилар.\nБеллашувлар якунида қисмдаги ҳарбий хизматчилар ва уларнинг оила аъзолари учун туман маданият уйи томонидан тайёрланган куй ва қўшиқлар ижро этилди.


Соғлиқни сақлаш вазири бемор хотин-қизлар ҳолидан хабар олди\n18:52 / 08.03.2022\nЎзбекистон соғлиқни сақлаш вазири Беҳзод Мусаев 8 март — Халқаро хотин-қизлар куни муносабати билан Республика ихтисослаштирилган онкология ва радиология илмий-амалий тиббиёт марказида бўлиб, у ерда даволанаётган хотин-қизлар ҳолидан хабар олди.\nВазир ташриф давомида бемор аёллар билан суҳбатлашиб, уларни байрам билан самимий қутлади. Юртимизда хотин-қизлар саломатлигини асраш ҳукуматнинг алоҳида эътиборида эканини таъкидлаб, уларга хасталикдан тезроқ соғайиб кетишларини тилади. Шундан сўнг аёлларга вазирликнинг байрам совғалари топширилди.\n«Хотин-қизларни эъзозлаш, уларга ғамхўрлик қилиш барчамизнинг бурчимиз. Президентимиз таъкидлаганидек, онани, аёлни рози қилсак, халқ биздан рози бўлади. Шу сабабли бу ерда даволанаётган ҳар бир бемор, айниқса, ушбу дардга чалинган опа-сингилларимиз биз учун азиз ва қадрли. Уларнинг хасталикдан тезроқ соғайиши ва оиласи бағрига қайтиши учун барча чораларни кўрамиз», деди вазир.\nДавлат раҳбарининг 2021 йил 27 майдаги «Аҳолига гематология ва онкология хизматларини кўрсатиш тизимини янада такомиллаштириш тўғрисида»ги қарорида ушбу марказнинг янги биносини қуриш бўйича бир қатор вазифалар белгиланганди.\nМазкур комплекс таркибида замонавий операцион блок, зарур диагностика ускуналари билан жиҳозланган кўп функцияли поликлиника, илмий тадқиқот ва амалий машғулотлар ўтказиш учун алоҳида илмий лаборатория, шунингдек, беморларнинг қариндошлари ҳамда яқинларини жойлаштириш учун меҳмонхона каби тузилмалар ўрин олиши кўзда тутилган.\nМарказ биноси 10 қаватли, 650 ўринли бўлиб, 16 та жарроҳлик хонаси, реанимация, даволаш ва ташхис бўлимларидан иборат бўлади. Шунингдек, кунига 100 нафар беморга хизмат кўрсатиш қувватига эга стационар ҳамда 500 қатновга мўлжалланган онкология консултатив-диагностика марказини қуриш бошланган.\nВазир ташриф давомида муассасада фаолият олиб бораётган шифокор ва ҳамшира опа-сингилларимиз билан ҳам учрашиб, уларни байрам билан самимий табриклади ва шарафли ҳамда масъулиятли вазифаларида зафарлар тилади. Қолаверса, бу ерда даволанаётган беморлар, хусусан, хотин-қизларга сифатли тиббий хизмат кўрсатиш учун зарур шароитлар яратиш бўйича масъулларга тегишли кўрсатмалар берди.\n16:13 / 20.03.2022\nССВ ташаббуси билан донорлик акциясига старт берилди\n12:05 / 01.03.2022\nССВ ва ЮНИСEФ биргаликда 102,5 млн долларлик лойиҳаларни амалга оширади\n12:28 / 02.02.2022\nҚибрайлик оилада тўрт эгизак дунёга келди. ССВ раҳбарияти уларнинг ҳолидан хабар олди\n10:08 / 20.01.2022\n«Даволаш протоколига ҳам ўзгариш киритдик» — Соғлиқни сақлаш вазири янги штамм енгил кечаётгани ҳақида


Берлин девори қулаганига 15 йил тўлди\nСешанба куни Германия пойтахтида Берлин девори қулатилганлигига 15 йил тўлиши муносабати билан тантаналар бўлиб ўтди.\nГДР мулозимларига кўра¸ девор социалистик Берлинни ғарбий Берлиннинг ëмон таъсиридан тўсиш мақсадида тикланган.\nАслида¸ девор шарқий Германиялик немисларнинг ғарбга қочишига йўл қўймаслик мақсадида қурилган эди.\n1989 йилда ГДРга сафар қилган СССР президенти Михаил Горбачев немис халқининг озодлик ва демократияга муштоқлигини ўз кўзи билан кўрди.\n"Йўқолсин Штази! Девор йиқилсин! Бизга озодлик керак!¸" - деб ҳайқиришган эди ўшанда Горбачев олдига чиққан шарқий германияликлар.\n"Ҳар бир халқ ўз тақдирини ўзи белгилайди¸" - деди¸ уларга жавобан Михаил Горбачëв.\nХалқ ҳам Горбачëвнинг шу гапига маҳтал бўлиб турган экан шекилли¸ 28 йил тикка турган деворни¸ ва унга қўшиб 40 йил давр сурган ГДР давлатининг ҳам оëғини осмондан келтиришди.\nДевор йиқилганига ¸ харитадан ГДР деган давлатнинг ғойиб бўлганига ҳам 15 йил тўлди.\nҲар йили 9 ноябр куни Германия халқи Берлин девори қулаганлигини нишонлайди¸ аммо бу йилги тадбир аввалгиларидан кўра тантаналироқ бўлди.\nСешанба куни девор турган жойда ўрнатилган монумент олдига Берлин ҳокими гулчамбар қўйди.\nБерлин деворининг йиқилишида ҳисса қўшган собиқ канцлер Ҳелмут Колл йиғилганлар ўртасида маъруза қилди.\nҲелмут Колл Берлин деворига қарши ичкаридан кураш олиб борган ГДР диссидентлари ҳақида миннатдорлик сўзлари айтди.\nҲамкасбим Абдулла Искандар ана шундай кишилардан бири¸ сиëсий қарашлари учун ГДРда тазйиқларни бошдан кечирган Эккеҳард Маас билан сухбатлашди.\nХозир ана шу сухбатни биргаликда тинглайлик.\nСуҳбатдошим Эккеҳард Маас 50 ëшда. ГДРдаги диссидентлар курашидан ҳикоя қилувчи "Девор кўланкасида" китобининг муаллифи. Ўтган асрнинг 70- йилларида Маас ўз ҳамфикрлари билан демократия ғояларини тарғиб қилиш мақсадида концертлар ўтказган эди. Концертлар ертўлада ўтказилгани учун Эккехард Маасга ГДР махсус хизмати ¸Штази жосуслари "Ертўла" деган лақаб қўйишди. Штази архивларида "Ертўла" яъни Эккеҳард Маас фаолияти ҳақида 14 томлик материал йиғилган. 14 томлик бу материал билан ҳозир ҳамма танишиши мумкин.\n"Мен девордан бор йўғи 200 метр берида яшар эдим. Кечқурун бирдан югуриб кетаëтган оломон овози эшитилди. Бу менга ғалати туюлди. Чунки туннинг бу қисмида одамларнинг югурганини эшитиш нотабиий эди. Кўчага чиқсам девор қулабди. Одамлар дарëси Ғарб томонга қараб оқар эди. Шунча орзу қилганимиз¸ бу кун ниҳоят етиб келган эди."\nСуҳбатдошимга¸ сиз ўша пайтда ¸яъни ўтган асрнинг етмишинчи йилларида Берлин девори қулашига¸ Совет Иттифоқининг тарқаб кетишига кўзинггиз етганмиди деб савол берганимда унинг жавоби мана бундай бўлди:\n“Биласизми, уйимдаги ошхонада мусиқачи ва рассом дўстларим билан тонготар мунозаралар олиб бораëтганимдаëқ мен учун ГДР ва умуман социализм ғояси ўлиб бўлган эди. Албатта ўшанда Ғарб билан бизнинг орамиздаги девор жуда қалин ва юксак эди. Аммо қашшоқ ГДР фақат Совет Иттифоқи садақаси билан кунини кўра олмай қолди. У ГФРдан моддий кўмак сўраб қўлини чўзди. ГФР маълум шартлар асосида молиявий ëрдам ваъда қилди. Бу шартлардан бири ГДР фуқароларининг Ғарбий Германияга сафар қилишга ижозат берилишига оид эди.\nГДР¸ қисман бу шартни бажарди. ГФРдаги яқин қариндошлари оламдан ўтганда ГДРликларга дафн маросимига боришга рухсат берилди. Ғарбий Германияга борган одамлар у ерда фаровон турмушни¸ обод кўчаларни¸ ҳашаматли автомобилларни¸ ранг- баранг ва қувноқ ҳаëтни кўришди. Улар қайтиб келганларида коммунизм ғояларига ишонмай қўйишди. Девор ўша пайтдаëқ дарз кетиб бўлган эди."\nБу германиялик диссидент Экеҳард Маас хотиралари эди. Девор йиқилганидан бери 15 йил ўтди. Шарқий Германияликлар ҳам фаровон капитализм неъматларидан баҳраманд бўлишди. Бу неъматлар эса турлича бўлиб чиқди. ГДРниг камсуқум фуқароларига¸ фоҳишахоналар¸ уюшган жиноятчилик¸ ва ишсизлик муаммолари билан учрашиш ҳам насиб қилди. Ҳозир Германиянинг шарқу-ғарбида девор қулаганидан таассуф қилаëтганлар ҳам оз эмас. Собиқ ГДРликлар ўзларининг осойишта ҳаëтини қўмсашса¸ ғарбий германияликлар ўша пайтдаги арзон нархларни соғинишади. Шарқий Германия иқтисодини тиклашга кетаëтган улкан маблағнинг бир қисми ГФР фуқароларидан махсус солиқ тарзида олинмоқда.\n"Тўғри¸ биз ҳозир сиëсий босимдан қутулиб иқтисодий босимга дуч келганимизни англаяпмиз. Аммо ўтмишни соғинаëтганлар сони кўп эмас. Шарқий немислар фаровон ҳаëтни хоҳлашган эди ва бунга эришишди. Жуда кўп шарқий немислар олдин тасаввурига ҳам сиғдира олмаган моддий тўкин-сочинлик соҳиби бўлишди. Айни пайтда аҳолининг муҳтож қисми учун ижтимоий кафолат ҳам бор.\nОдамларнинг жуда катта кўпчилиги девор қулаганидан барибир хурсанд."\nБу собиқ ГДРлик диссидент Эккеҳард Маас фикрлари эди. Сухбатимизни унинг "Девор кўланкасида" деган китобидан олинган бир жумла билан тугатамиз.\n"Деворнинг қулаши нафақат коммунизм инқирозининг¸ балки икки Германия бирлашишининг ҳам тимсоли бўлди. Германия озод ! Бирлашди ана! Юрагимга дейман¸ энди ором ол!"


Ўзбекистон Республикаси Президенти, Қуролли Кучлар Олий Бош Қўмондони Шавкат Мирзиёев “Фориш” тоғ полигонида Мудофаа вазирлиги қўшинларининг жанговар тайёргарлиги билан танишди.\nДавлатимиз раҳбари 2018 йил март ойида мазкур ҳудудда бўлиб, бу ерни намунавий полигонга айлантириш, янги концепция ишлаб чиқиб, мамлакатимиздаги барча ҳарбий полигонларни модернизация қилиш бўйича топшириқлар берган эди. Шулар асосида ушбу махсус ўқув-синов майдони замон талабларига мослаштирилди, шахсий таркибнинг жанговар тайёргарлигини оширишга қаратилган энг илғор шароитлар яратилди.\nБунинг натижасини база инфратузилмаси янгиланганидан сўнг, бу ерда 2019 ва 2020 йилларда ўтказилган Халқаро армия ўйинларида Ўзбекистон Мудофаа вазирлиги терма жамоаси биринчиликни қўлдан бой бермай келаётганида ҳам кўриш мумкин.\nПолигон ҳудудида қурилган объектлар ҳақида дастлаб жой макети орқали маълумот берилди. Давлатимиз раҳбари ҳарбийлар ётоқхонаси, сузиш ҳавзаси, спорт залидаги шароитлар билан танишди. Марказий ва Шарқий ҳарбий округларнинг регби бўйича терма жамоалари мусобақасини кузатди.\nҚуролли Кучлар Олий Бош Қўмондони ҳарбий хизматчилар билан бир дастурхон атрофида самимий суҳбатлашди. Истеъдодли аскарлар бахшичилик санъатидан намуналар ижро этди.\nДавлатимиз раҳбари «Фориш» тоғ полигонида қўшинлар ихтиёридаги замонавий қурол-аслаҳа ва ҳарбий техникаларни кўздан кечирди.\nУндан сўнг Марказий ҳарбий округ қўшинларининг шартли душманни йўқ қилиш бўйича жанговар машғулотлари, ҳарбий муҳандислик амалиётлари намойиш қилинди.\nШу ерда шахсий таркиб билан мулоқот бўлди. Президентимиз дунёда ахборот хуружи тобора авж олаётган бугунги кунда Қуролли Кучларимиз салоҳиятини мустаҳкамлаш, халқ ва армия бирдамлигини таъминлаш, ёшларни ватанпарварлик руҳида тарбиялаш ҳарбий соҳадаги ислоҳотларнинг ўзагини ташкил этиши кераклигини таъкидлади.\n– Бу полигон халқаро стандартларга мос бўлиши керак. Аскар ва зобитларни тайёрлаш шунга мувофиқ бўлиши зарур. Бунинг учун сифат, жанговар маҳоратга алоҳида эътибор қаратиш лозим, – деди Шавкат Мирзиёев.\nДавлатимиз раҳбари ҳарбийларни Ўзбекистон Республикаси Қуролли Кучлари ташкил этилганининг 29 йиллиги ҳамда Ватан ҳимоячилари куни билан табриклади.\n– Кейинги йилларда байрам арафасида учрашиш анъанага айланди, – деди Шавкат Мирзиёев. – Бугунги Қуролли Кучларимиз беш йил олдинги армия эмас. Мудофаа доктринамиз бўйича қилинган ишлар натижасида миллий армиямизнинг салоҳияти ҳар томонлама ошди. Эришган муваффақиятларимиз билан бирга олдимизда кўп режалар, вазифалар турибди. Қўшинларнинг жанговар ҳолатини янада мустаҳкамлашимиз керак. Бунинг учун билим, тажриба, тайёргарлик зарур.\nПрезидент қўшинларнинг жанговар қобилияти ва тайёргарлигини мунтазам ошириб бориш юзасидан мутасаддиларга тегишли кўрсатмалар берди.\nШундан сўнг давлатимиз раҳбари Тошкентга қайтиб келди.\nМБ валюта курслари 26/01/2021


Нью-Йоркда теракт содир этган Сайфулло Соипов қандай яшаган (тўплам)\n- Нью-Йоркда теракт содир этган Сайфулло Соипов қандай яшаган – Патерсон шаҳридан репортаж. (Бугунги кун видеоси)\n- Ақтобе мактаблардаги «рўмол» борасидаги баҳслар . (ҚРдан видео)\n- Бугунги кун. Осиё – 3 ноябрь. АҚШ суди Сайфулло Соиповга айблов билдирди. Трамп унга ўлим жазоси беришни таклиф қилди. Қозоғистон матбуот ҳамжамияти ОАВ янги қонунига қарши чиқди. Қирғизистон имомлари сил касаллиги профилактикаси бўйича кампанияга қўшилдилар. (видео)\n- Юрак касаллиги билан оғриган ўнлаб тожик болалар яшашлари мумкин. (видео)\n- Украина прокуратураси Аваковнинг ўғлига нисбатан "рюкзаклар иши" бўйича қўлланилган эҳтиёт чорасидан норози.(Бугунги кун видеоси)\n- Мажбурий дўстлар. Эрон Россиянинг Яқин Шарқдаги асосий иттифоқдошига айлангани ҳақида . (Бугунги кун видеоси)\n- Виртуал троллар ва реал қурбонлар. (видео)\n- Жинслар кураши: рассом аёллар арт-бизнесдаги тенгҳуқуқлик ҳақида.(Бугунги кун видеоси)\n- Суд Манафорт ва Гейтсни уй қамоғида қолдирди. (Директ видеоси)\n- Крутихин: "Эроннинг Каспий масаласида қарашлари мутлақо муросасиз, ва бу катта муаммодир". (Директ видеоси)\n- Россия Сурияда Эронни тийиб тура оладими – сиёсатшуноснинг фикри. (Бугунги кун видеоси)


ДАРЁЛАР ЎЗАНИГА ҚАЙТАДИ(МИ?)\nЁхуд ўзбек киноси бугун нима бермоқда?\nТошкент – мегаполис шаҳар. Кўпчилик интилади. Айниқса, қишлоқдан қариндошлар, дўстларим келиши билан ҳол-жонимга қўймай шаҳарни сайр қилдиришимни сўрашади. Кейин сайр қиламиз, кутубхона, боғ, метро деганлардай... кеч тушганда навбат кино ёки театрга келади. Кино – сўнгги асрда энг кенг тарқалган ва томошабинни ўзига тез жалб қиладиган санъат тури бўлиб улгурди.\nМеҳмон атойи худо, қандай қилиб кирмаймиз, дейсиз. Йўқ, десам, хафа бўлишади. Хўп, десам, кинолардан ўзимнинг кўнглим тўлмайди. Ўтган сафар водийдан келган курсдошларим билан «Вирус» номли фильмга кирган эдик. Деярли икки соатли фильмда мақсад йўқ. Инсонга айтадиган фикр йўқ. Хуллас, мен ҳам, дугоналарим ҳам ҳафсаламиз пир бўлиб, кетган вақтимизга ачиниб чиққандик. Ҳозирги замоннинг кино «қаҳрамонлар»ига тақлид қилиб соч ўстираётган йигитлар, европача кийим кияётган қизлар орасида бизнинг ҳам ука-сингилларимиз бор. Улар кимдан ўрнак олиб, кимга тақлид қилишлари керак, аслида? Фахрлансак арзийдиган миллий қаҳрамонларимиз етарли-ку!\nЎнта кинодан биттаси ёмон чиқса, гуруч курмаксиз бўлмайди, деб айтишимиз мумкин, лекин ўнтадан тўққизтаси ёмон чиқса, бу кино санъатимизнинг фожиаси эмасми? Интернет тезлашиб бораётган даврда ҳамма «кино»чи, ҳамма актёр бўлиб кетяпти. Хусусий компанияларнинг тадбиркорлик ниқоби остида ишлаган кинолари инсонларга сезилар-сезилмас маънавий зарар етказаётгани ҳеч кимга сир эмас. Миллий кино тарихимиз билан ҳар қанча фахрлансак арзийди. «Темир хотин», «Келинлар қўзғолони», «Маҳаллада дув-дув гап», «Шум бола» ва ҳоказо. Бу киноларни кўрган сари кўргингиз келади. Энг асосийси, ҳар гал олам-олам таассурот оламиз, завқланамиз, маънавий оламимиз бойийди.\nБироқ ҳам вақтимизни, ҳам нақдимизни олаётган бугуннинг кинолари бизга нима беряпти? Ҳеч нима! Фикрларим бир тарафлама бўлиб қолмаслиги учун интернет орқали ҳамкасбларимиз ўтказган сўровномаларда жамоатчилик фикрига қулоқ тутдим:\n– Ўзимизникилар олган фильмни ногаҳон кўриб қолдим. Ўзини ёзувчи деб атайдиган, аммо ўқишни ҳам билмайдиган чаласавод баъзи муаллифлар ҳеч бўлмаганда бадиий асар ўқиганларида эди, эҳтимол, ҳозиргидай саёз фильмлар ёзишдан воз кечган бўларди, – дейди таржимон, журналист Шуҳрат Сатторов.\nШуҳрат Сатторовнинг гапларида жон бор. Ахир сценарийни ижодкор ёзади-ку! Кинони бир иморатга қиёсласак, устуни сўз эмасми? Кино ишланишидан аввал сценарийлар бадиий кенгаш назаридан ўтмайдими? Бу саволга ёш кинорежиссёр Муҳаммадхон Юсуповдан жавоб олишга ҳаракат қилдик.\n– Аксарият актёрлар ўйнаётган ролини ҳис қилмайди. Сценарийлар жуда оддий, кинолар ҳам қўл учида тайёрланяпти. Албатта, яхши кинолардан кўз юмиб бўлмайди, лекин буларнинг сони жуда кам, – дейди суҳбат давомида киноижодкор.\n– Авваллари маданий ҳордиқ чиқариш учун кино кўрар эдик. Ҳозир эса телевизорни ўчириб қўйиб, дам оладиган бўлдик, – дейди суҳбатдошим Ёрқиной Ғафурова.\nУнинг гапларини эшитиб, ўйланиб қолдим. Бир неча йил аввал, Ҳолливуд киноижодкорлари томонидан суратга олинган «Хатико» бадиий фильмини кўрганимда, кўз ёши тўккан эдим. Умуман, шу кинони қанча кўп кўрсам, шунча йиғлайман. Бугун хорижий давлатларнинг нуфузли тайёрагоҳларида ушбу фильм қаҳрамони бўлган Хатико исмли итга ҳайкал қўйилган. Табиийки, бу ҳайкал – киноижодкорларнинг ютуғи. Ўзбек киноси тарихини дарёга ўхшатсак бўлади, менимча. Бу дарёдан сув ичган режиссёрлар бор шахтларини ишга солиб меҳнат қилса, дарёлар ўзанига қайтгандек бўлиб, ўзбек киноси томирида янги қон оқа бошларди.


Мунажжимлар башорати: 17 октябрь куни юлдузлар сизга нималарни ваъда қилмоқда? - Zamin.uz\n17 октябрда ишхонангизда юмушларни астойдил адо этишга тап-тайёр бўласиз. Шахсий ҳаёт ҳам сиздан қочиб қутула олмайди. Бу масалада шиддат билан қатъий қарорлар чиқарасиз. Агар шундай кайфиятда интилишларни давом эттира олсангиз, куннинг иккинчи ярмига бориб молиявий муаммоларни ҳам ўз фойдангизга дўндира оласиз. Асосийси, жанжалли давралар ва вазиятлардан қочинг. Сизни кўра олмайдиган баъзи ичи қора қўшнилар кимлар биландир орангизни бузиб катта жанжал чиқаришга ҳаракат қилиб кўришлари ҳам эҳтимолдан холи эмас.\nБугунги кунингиз худо хоҳласа омадли кечади. Қуёш фақат сизнинг бошингизга нур сочади. Кимлардир маслаҳат берса, лаббай деб жавоб беринг. Ширин суҳбатлар қуришга чорлаганларнинг таклифларини инкор қилманг. Чунки ҳақиқий дўстлар ана шундай суҳбатлар орқали танланади. Кечқурун уйдагиларингиз учун ёқимли харидларни амалга оширишингиз кутилади. Олис сафарга отланиш истагида бўлсангиз, марҳамат, йўлга чиқинг. Бу сафар сизга молиявий манфаат ҳам келтиради.\n17 октябр куни эрталаб севимли хоббингизни эслаб қоласиз. Бу бекорга эмас. Хобби сизга тонгдаёқ янги куч-қувват ато этиши мумкин. Бугун тоза ҳавода узоқ вақт сайр қилиш, танани чиниқтиришга йўналтирилган муолажалар ва дўстлар билан суҳбат қуриш хайрли кечади. Гардеробингизни ҳам бир кўздан кечириб қўйишни унутманг. Ҳар ҳолда қиш яқин. Балки янги иссиқ кийимлар сотиб олишингиз керакдир?\nИшда ишончли йўналишни танлангки, жиддий хатоларга йўл қўймайдиган бўлинг. Йўл-йўлакай кимдир сизни ранжитса, кўнгилга яқин олманг. У дилозорни худога солинг, вассалом. Зинҳор бир жойда узоқ туриб қолманг. Замон билан ҳамнафас ҳолатда ҳаракатлар содир этинг. Муҳаббатда бугун оиласизларнинг омади келади. Кимдир сизни учрашувга таклиф этиши мумкин. Албатта боринг.\n17 октябр куни иш масаласида шошма-шошарликка йўл қўймаслигингиз тавсия қилинади. Акс ҳолда бу иш сизга фақат кўнгилсизликлар ва молиявий инқироз олиб келади. Яқин манзилга сафар қилиш зарурати туғилса, майда-чуйда ишларни бажаришдан бўйин товламанг. Бир сўз билан айтганда бугун қанча кўп ҳаракат қилсангиз, шунча ўзингизга яхши бўлади. Ҳар қандай турдаги касалликлар сизни четлаб ўтади. Демак, спорт билан шуғулланишдан бош тортмасангиз ҳам бўлади.\nҲар бир дақиқани қадрлашингиз талаб этилади. Чунки қимматбаҳо вақт ортга қайтмайди. Зерикарли, деярли наф келтирмайдиган ишларга эътибор қаратиб овора бўлманг. Бугун янги уйга кўчиб ўтиш, уй анжомларини харид қилиш ва уй таъмири муваффақиятли кечади. Агар моддий аҳволингиз кўтарса, янги мебеллар сотиб олишингиз мумкин. Хуллас, пулни уй учун, ўзингиз учун тежаб ўтирманг. Кечқурун тоза ҳавода сайр қилинг. Асабни асранг. Асабни ҳам ортга қайтариб ёки қайта тиклаб бўлмайди.\n17 октябрда тарозининг палласини тенг ушлаган ҳолда ҳаракатлар содир этинг. Зиммангиздаги вазифаларни эртанги кун учун қолдириш ҳақида ўйлаб ҳам кўрманг. Шунда сизни шон-шуҳрат ҳам, моддий тўкинлик ҳам четлаб ўтмайди. Иш жойингизда бугун ҳақиқий истеъдодингизни барчага намойиш этиш учун қулай имкониятлар туғилади. Имкониятларни қўлдан бой берманг.\nБугун одатдагидан ҳам мўлроқ даромад олишингиз кутилмоқда. Ҳамкасбларингиз сизни хазина топибди деб ўйлашлари табиий ҳол. Ўйлашса-ўйлайверишсин. Сиз олға интилаверинг. Обрўли, пулдор шахслар билан баҳслашишни хаёлингизга ҳам келтирманг. Бир кун келиб ўшаларга ишингиз тушиб қолиши мумкин. Шахсий ҳаётда эса жуфтингизга етакчилик қилишга интилишингиз ёқиб тушмаслиги мумкин. Жимгина етакчиликни унинг қўлига топширинг-у, сукут сақланг.\n17 октябр куни кўпчилик ўзидан кўнгли тўлмай, асабийлашиши мумкин. Айниқса, ташқи кўринишингиз сизга сира ёқмай кетаверади. Унда ташқи кўринишингизга эътибор қаратинг. Янги кийимлар сотиб олинг. Пулингиз етса, аёл бўлсангиз, стилистга мурожаат этсангиз ҳам зиён қилмайди. Оила қуришга улгурмаганлар куннинг иккинчи ярмида идеалидаги инсонни учратиб қолиши эҳтимолга яқин. У билан муносабатларни қандай тартибда мустаҳкамлаш ўзингизга боғлиқ.\nТадбиркорлар бугун куннинг биринчи ярмида янги ҳамкорлар билан узоқ муддатли шартнома имзолашлари мумкин. Тадбиркор бўлмаганларнинг айримлари эса юқори лавозимга тайинланиши ҳам эҳтимолдан холи эмас. Шахсий тижоратига эга дўстларимизнинг аксарияти бугун бир ойлик даромадни топиб, катмонларини қаппайтиришлари ҳақиқатга яқин. Шахсий ҳаётда қариндошлардан бири билан жанжаллашиб қолишингиз кутилади. Бу рўзғордаги қайсидир жиҳознинг бузилиб қолиши билан боғлиқ бўлиши мумкин.\n17 октябрда қовға буржи остида таваллуд топганлар ҳамкасбларидан фарқли ўлароқ ўз муаммоларини ўзлари ўз куч-имкониятларига суянган ҳолда бартараф этишади. Миянгизга келган янги ғоялар билан ҳатто раҳбариятни ҳам ҳайратдан ёқа ушлашга мажбур этасиз. Шахсий ҳаётда эса аксинча, кузатувчи ролини бажаришга мажбурсиз. Йўқса, жанжаллар домида қолиб кетишингиз ҳеч гап эмас. Унутманг, бугун оилангиздагилар сиздан молиявий муваффақиятларни кутиб қолишади. Бўшашманг.\nБугун моддий аҳволингиз кўнгилдагидек кечмаслиги мумкин. Айнан шу муаммо сизни депрессия ҳолатига тушириб қўйиши эҳтимолга яқин. Албатта, ҳаракатингизни қилсангиз, интилсангиз, олға босишдан чўчимасангиз, бу муаммони ҳам ижобий ҳал этишингиз турган гап. Жуда бўлмаса, пулдор танишлардан бирига қўнғироқ қиласиз. Оила қурмаган бўлсангиз, бугун романтик учрашувга таклиф қилишса, бош тортманг.\n20-11-2018, 23:53, Ҳаёт тарзи\n18-10-2018, 00:34, Ҳаёт тарзи\nМунажжимлар башорати: 6 октябрь куни юлдузлар сизга нималарни ваъда қилмоқда?\n6-10-2018, 01:09, Ҳаёт тарзи\n22-11-2017, 21:27, Ҳаёт тарзи


09:30 / 30.04.2019 70890 pdf Ўқиш режими + -\n«Хатм» тугатиш, якунлаш деган маънони билдиради. «Хатми Қуръон» деганда Қуръони Каримни бошдан-охир тўлиқ ўқиб чиқиш тушунилади. Бирорта сура ёки оят ташлаб кетилса, том маънода хатм ҳисобланмайди. Шунингдек, Қуръонни ўзи нозил бўлган тилда – араб тилида ўқиб чиқилгандагина, хатми Қуръон қилган ҳисобланади, таржима ё тафсирини ўқиб чиқиш, гарчи буюк ажру савобларга эга амал бўлса‑да, хатми Қуръон саналмайди. Чунки Қуръоннинг маъноси ҳам, лафзи ҳам Аллоҳ таолодан. Уни бошқа тилга ўгирилганда маъноси ифода топса ҳам, лафзи ўзгаради, бузилади ва Қуръонлиги йўқолади.\nХатми Қуръон қилиш суннат амалдир. Қуръони Каримни умуман ўқимаслик, уни беэътибор ташлаб қўйиш энг катта гуноҳлардан бўлиб, у «Қуръонни ҳажр қилиш» дейилади. Бу гуноҳдан омонда бўлиш учун Қуръонни хатм қилиб туриш керак бўлади.\nАллоҳ таоло Фурқон сурасида шундай марҳамат қилади:\n«Яна Расул: «Эй Роббим, албатта, менинг қавмим ушбу Қуръонни ҳажр этдилар», деди» (30‑оят).\n«Ҳажр» бир нарсани тарк этиш, бепарво ташлаб қўйиш, юз ўгириш, яккалаш маъноларини англатади. Оятнинг зоҳирий маъносида мушрикларнинг Қуръонга қулоқ тутмай, ундан юз ўгирганлари назарда тутилган бўлса‑да, унинг мазмунини қироат имомлари кенгроқ тушунишади. Айрим уламолар бундай дейди: «Қуръонни ҳажр қилиш беш хил бўлади:\n1. Уни тинглашни ва ўқишни ташлаш;\n2. Унга амал қилишни ташлаш, ҳалол‑ҳаром ҳақидаги ҳукмларига эътибор бермаслик;\n3. Эътиқод ва амалда уни ҳакам қилмаслик;\n4. Уни тадаббур қилишга, фаҳмлашга қунт қилмаслик;\n5. Қалбий ва жисмоний касалликларда ундан даво изламаслик».\nУшбу ҳажр турларининг барчаси мазкур оят остига киради, гарчи уларнинг бирининг гуноҳи бошқасиникидан енгилроқ бўлса ҳам. Ҳажрнинг кейинги тўрт тури Қуръони Каримнинг маъноларини тушунишга ҳаракат қилишни ҳам тақозо этади.\nҲанафий мазҳабининг мўътабар манбаларидан бири бўлмиш «Фатовои ҳиндия» номли асарда: «Ким Қуръонни йилда бир марта хатм қилиб турса, Қуръонни ҳажр қилган бўлмайди», дейилган.\n«Қуръонни хатм қилиш» деганда Қуръонни тўлиқ ўқиб чиқиш тушунилади. Қуръонни бир четдан тўлиқ эшитиб чиққан киши ҳам хатм қилганлик савобига эга бўлса‑да, уни хатм қилди, дейилмайди.\nНасиба 23:10 / 19 март\nАллох рози булсин хатмни маъносини билмас эканман ин ша Аллах тулиқ чуниб олдим\n17:12 / 17.05.2018 4890\n00:44 / 18.05.2018 2428\n3463 19:10 / 06.06.2019\nАгар отуловинг билан фахрланаётган бўлсанг, билгинки, гўзаллик ва чирой сенда эмас, балки отингдадир. Агар кийиминг билан фахрланаётган бўлсанг, у чирой ҳам сенда давоми...\n800 11:00 / 02.12.2020\nОлти иш бефойдадир\nҲазрати Мавлоно Зулфиқор Аҳмад Нақшбандий ҳафизаҳуллоҳ айтадилар1. Инсон, менинг қалбимда Аллоҳ таъолодан жудаям катта хавф қўрқув бор десаю, лекин гуноҳлардан давоми...\n2178 10:00 / 28.06.2019\nАбу Синон Саъид ибн Жубайрдан ривоят қилади .Мени чаён чақиб олди. Онам дам солувчининг олдига боришимни қаттиқ талаб қилиб туриб олдилар. Ноилож бордим, лекин дам давоми...\n1070 07:10 / 24.09.2019


Ўзбекистонда видеокамералар орқали йўл ҳаракати қоидалари бузилиши ҳолатларини қайд қилиш қонунийлаштирилади\n13:48 / 30.07.2015\nЎзбекистонда Маъмурий жавобгарлик кодексига автоматлаштирилган тизим орқали қайд қилинган йўл ҳаракати қоидаларини (ЙҲҚ) бузган шахсларни жавобгарликка тортиш тартиби ва бу тизим орқали олинган маълумотларнинг маъмурий иш (оғир аҳволларда жиноий иш) бўйича далил-исбот сифатида тан олинишини аниқлаштирувчи ўзгартиришлар ва қўшимчалар киритиш режалаштирилмоқда.\nАйни пайтда Тошкентда “Тошкент шаҳрида йўл ҳаракати хавфсизлигини бошқариш ва жамоатчилик тартибини сақлаш компьютер тизимини яратиш” лойиҳаси амалга оширилмоқда. Бу лойиҳанинг вазифаларидан бири йўл ҳаракати видеокузатувини олиб бориш ва қоидабузарликларни қайд қилишдан иборат.\nАйни пайтда ушбу автоматлаштирилган тизимнинг иши ҳуқуқий томондан мустаҳкамланмаган. Амалдаги қонунчиликда ЙҲҚларини бузган ва ушбу тизим билан қайд қилинган шахсларни жавобгарликка тортиш тартиби ва ундан олинган маълумотларнинг маъмурий иш (оғир аҳволларда жиноий иш) бўйича далил-исбот сифатида тан олиниши бўйича ҳуқуқий меъёрлар мавжуд эмас. Айнан шу муносабат билан Маъмурий жавобгарлик кодексига тегишли ўзгартиришлар киритиш зарурати пайдо бўлмоқда.\nАмалга киритилаётган автоматик тизим ЙҲҚ қоидабузарлигининг ҳар бир ҳолати бўйича воқеа жойи, вақти ва транспорт воситасининг давлат рақамини қайд қилади, бироқ тизимнинг техник имкониятлари қоидабузарликни амалга оширган ҳайдовчи шахсини аниқлаш имконини бермайди.\nАгар муайян транспорт воситасига бир неча шахсларда уни бошқариш ҳуқуқи мавжуд бўлса, унда улар томонидан қоидабузарликка алоқадорликни рад этиш ҳолатлари ва айбдорни жавобгарликка тортишнинг имконсизлиги вужудга келиши мумкин. Бу айб учун инкор этиб бўлмайдиган жавобгарликка тортишни таъминлаш жараёнини қийинлаштириши мумкин.\nШунинг учун Маъмурий жавобгарлик кодексини ҳар бир ЙҲҚнинг бузилиши бўйича видеокузатув ёрдамида қайд қилинган ҳар бир ҳолатда транспорт воситаси эгасининг жавобгарлигини белгиловчи 171-модда билан тўлғазиш таклиф қилинмоқда. Бунда транспорт воситаси эгаси қоидабузарлик вақтида транспорт воситасини бошқарган ҳайдовчи шахси аниқланганда ёки транспорт воситаси ўғирлаб кетилган бўлса, жавобгарликдан озод этилади.\nУшбу ҳужжатнинг қабул қилиниши фойдаланишга киритилаётган автоматлаштирилган тизим ишининг қонунийлиги, қоидабузарлик учун инкор этиб бўлмайдиган жавобгарлик тамойилига риоя қилинишини таъминлайди, ҳайдовчиларнинг жавобгарлигини оширади. Ва энг асосийси йўлларда қоидабузарликларни олдини олиш ва йўл-транспорт ҳодисалари сонининг камайишига катта кўмак бўлади.


15 апрел 2021, Тошкент вақти: 13:38\nБу ҳақда Озодлик мухбирига Оллошукурова яшайдиган Боғот туман ИИБ вакили 4 октябрь куни билдирди.\nСоғлиқни сақлаш вазири ўринбосари Баҳодир Юсупалиевнинг ëрдамчиси Озодликнинг Нафосат Оллошукуровага оид конкрет саволига бирдан "бундай ҳолатда бемор прокуратура санкцияси билан диспансерга жойлаштирилади, Соғлиқни сақлаш вазирлигида бундай ваколат йўқ, эртага телефон қилсангиз, батафсил жавоб оласиз" деди.\nОллошукурованинг отаси Болтабой Оллошукуровнинг Озодликка 4 октябрда айтишича, қизи Нафосат ҳеч қачон руҳий касалликдан азият чекмаган.\nОллошукурова яшайдиган Боғот туман ИИБ вакилига кўра¸ Оллошукурова Боғот туман ИИБ ходимлари тарафидан қамоқдан олиб чиқилиб рухий касалликлар диспансерига олиб борилган. Мулозимнинг айтишича, Оллошукорова “вос-вос” касалига чалинган деб топилиб, диспансерга олиб кетилган. Боғот туман ИИБ вакилига кўра, Оллошукурова 4 октябрь эрталаб яқинларидан бири билан учраштирилган.\nХоразмлик маҳаллий журналист руҳий касалликлар диспансеридаги врач билан суҳбатига таяниб, Оллошукурованинг 3 октябрь куни диспансерга олиб келингани ва 4 октябрь куни бемор сифатида расмийлаштирилганини айтди.\nОллошукурованинг яқинларига кўра¸ блогер "ўта оғир беморлар сақланадиган хонага жойлаштирилган". Бу информацияни текшириш учун диспансер билан боғланишнинг иложи бўлмади.\nЯқинларининг айтишича¸ Оллошукурова илгари руҳий ҳолатидан шикоят қилмаган. Отаси Болтабой Оллошукуровнинг Озодликка 4 октябрда айтишича, қизи Нафосат ҳеч қачон руҳий касалликдан азият чекмаган.\nОллошукуровани диспансерга бориб кўриб чиққан яқинларидан бирининг Озодликка айтишича¸ блогер деразасига панжара ўрнатилган палатада сақланмоқда:\n- Кўзларининг тагига қараб, унга укол қилинган деб тахмин қилдим. Кўп гаплашишга уни қоровуллаб турган милиса изн бермади. Нафосат мен гаплашиб олай чиқиб туринг деса ҳам милиса чиқмади. Урганчдаги диспансернинг ўта оғир беморлар ëтадиган қисмида ётибди. Доктор касаллик тарихини кўрсатди менга, аммо нусха олишга изн бермади. Вос-вос касал дейишди.\nОзодлик Нафосат Оллошукурова ётқизилгани айтилаётган Хоразм вилоят асаб-руҳий касалликлар диспансери билан боғлана олмади.\nАйни пайтда Озодлик Соғлиқни сақлаш вазирлиги билан боғланди.\nВазир ўринбосари Баҳодир Юсупалиевнинг ëрдамчиси Озодликнинг Нафосат Оллошукуровага оид конкрет саволига бирдан "бундай ҳолатда бемор прокуратура санкцияси билан диспансерга жойлаштирилади, Соғлиқни сақлаш вазирлигида бундай ваколат йўқ, эртага телефон қилсангиз, батафсил жавоб оласиз" деб жавоб берди.\nАйни пайтда ушбу норозилик юриши пайти Нафосат Оллошукурованинг нотаниш аёл томонидан калтаклангани ҳолати очиқ қолди. Ҳуқуқ-тартибот идоралари Шабнамнинг калтаклаш борасидаги даъволарини инобатга олган-олмагани Озодликка маълум эмас.\nНафосатнинг яқинлари унинг 10 суткага қамалгани ва руҳий диспансерга жойлатирилганини ноқонуний дея даъво қилишмоқда. Маъмурий жавобгарлик кодексининг 29-моддасига кўра, маъмурий қамоққа олиш уч ёшгача боласи бўлган аёлларга нисбатан қўлланилиши мумкин эмас. Бу тартибнинг Шабнам Оллошукуровага нисбатан нима сабабдан қўлланилмагани Озодликка маълум эмас.\nБлогер Олошукурова шоир Маҳмуд Ражаб ва уни қўлловчиларнинг юриш тадбирини жонли эфирда ижтимоий тармоқларда ëйинлаган эди.\nБлогерни ëмонотлиқ қилишга уринишди\nХоразм телеканалида 24 сентябрь куни эфирга берилган кўрсатув қатнашчилари норозилик юришини ëритган блогер Оллошукурова ҳаракатини кескин қоралаб гапирган.\nИжтимоий тармоқларда, жумладан, Фейсбук орқали Нафосат Оллошукуровани сохта блогерга чиқаришга уринишлар ҳам кузатилаяпти.\n“Президент блогерларни қўллаб турган бир пайтда, Шабнам (Нафосат) Оллошукурованинг норозилик юришини ёритгани аҳмоқгарчилик” дея ёзишди Фейсбукдаги постларда.\nШунингдек, айрим тармоқ фойдаланувчилари Оллошукуровани “Ўзбекистон тинчлигини кўраолмаслик”да айблашди.\nНафосат (Шабнам) Оллошукурова\nХоразм вилоят ҳокимлиги матбуот хизмати тарафидан тайëрлангани тахмин қилинаётган ва Интернетда тарқатилган видеороликда Оллошукурова “ Хоразмни дунëга салбий бўëқларда кўрсатадиган шаллақи” дея ҳақорат қилинган.\nНафосат Оллошукурова тошкентлик ҳуқуқбонлар билан бирга\nИкки ой аввал Хотин-қизлар қўмитасининг "ҳуқуқбузарликка мойил" аёллар рўйхатини тузиш қарори кенг муҳокамага сабаб бўлганди. Ўша пайтда Оллошукурова Хотин-қизлар қўмитаси раиси Элмира Боситхонова билан Фейсбук орқали жонли интервью қилгани билан ҳам танилган эди.


Оқдарёлик таниқли журналист Жамол Турсунов ёд этилди - zarnews.uz\nОқдарёлик таниқли журналист Жамол Турсунов ёд этилди\nВилоят Матбуот уйида оқдарёлик таниқли журналист Жамол Турсуновнинг ҳаёти ва фаолияти ҳақида хотира тадбири бўлиб ўтди.\nЎзбекистон Журналистлари ижодий уюшмаси вилоят бўлими, “Зарафшон” ва “Самаркандский вестник” газеталари ҳамкорлигида ўтказилган тадбирга Ж.Турсуновнинг яқинлари, дўстлари, ҳамкасб ва шогирдлари таклиф этилди.\nТадбирда шоир Фармон Тошев у киши ҳақидаги илиқ хотиралари, фаолиятидаги қизиқарли воқеаларни ёдга олди.\nҲамкасбим, тенгдошим Жамол Турсуновни эслаш, у ҳақидаги тобора тиниқлашиб бораётган хотиралар сандиғини титкилаш ҳамиша азобли, - дейди Ўзбекистонда хизмат кўрсатган маданият ходими, шоира Хосият Бобомуродова. – У тирик бўлганида бугун 70 ёшни қаршилаган бўларди. Ҳамиша очиқкўнгил ва яхшиликлар орзусида юрган инсон эди. Мураккаб даврларда мухбирликнинг залворли юкини елкасига ортиб, қисматини сўз излаш азобига кўндирган эди. Аслида ишхона ҳам муқаддас оила бўларкан. Йиллар давомида бу оила аъзолари бир-бирларига хайрихоҳ, омадларию ташвишларини биргаликда чекадиган инсонларга айланиб кетаркан.\nЖ.Турсуновнинг курсдош дўсти, профессор Суюн Каримов биргаликда ўтган талабалик йилларини, кейинчалик таҳририятдаги фаолиятини яхши хотиралар билан тилга олди.\nЖамолнинг суҳбатлари дўстларга ҳузур бағишлаб, ҳазиллари давраларга жон киритарди, - дейди С.Каримов. - У эса борини бошқалардан аямас, ижодий баҳсларда фаол қатнашар, муомаласи билан кўпчиликка ўрнак бўларди. Ж.Турсунов ҳақиқий ижодкор эди. Ўзига хослик, равонлик, бадиийлик борасида кўпчилик ҳамкасблари ундан ўрнак олишга интиларди.\nХотира кечасида иштирок этган яқин дўсти Марди Очиловнинг ўғли Жўшқин Очилов ҳам болаликдаги ўша дамларни, у кишининг уйларида суҳбатларида бўлганлигини, насиҳат бериб турганлигини эслади.\nШунингдек, кечада журналист Абдурасул Сатторов томонидан тайёрланган Ж.Турсунов ҳақидаги “Баҳор янглиғ беғубор қалб” китобининг тақдимоти ҳам бўлиб ўтди.


Компьютер ва телефонларга сервис хизмат курсатиш » Sensorika - Интернет центр города Навои, Узбекистан – sensorika.uz\nНавоий шахрининг Sensorika интернет марказида, ер ости (подвал) каватида компьютерларга сервис хизмат курсатиш ва таъмирлаш, мобил телефонларнинг дастурий таъминоти буйича устахона ташкил этилган булиб, у ерда куйидаги хизматлар амалга оширилмокда: - Антивирусларни урнатиш ва базасини янгилаш; - Windows дастурларини урнатиш, созлаш ва оптималлаштириш; - Драйверлар топиш ва урнатиш; - Махсус дастурларни интернетдан излаб топиш, юклаб олиш ва урнатиш; - Йуколган ёки бехосдан учирилган маълумотларни тиклаб бериш; - Принтер, сканер ва бошка курилмаларни улаб бериш; - Android, IOS операцион тизимларини руйхатдан утказиш, янгилаш, созлаш; - Йуколган паролларни тиклаш; - Фото хизматлари (Виктор Яковлев); - Видео хизматлари (Aligator студияси); - Альбомлар, фотопортретлар чикариш; - Туй ва маросимларни сифатли фото ва видеога тушириш, монтаж ишлари; - Матнларни териш, ва бошка сохага оид хизматлар киради. Тулиқ хизматлар матни билан Сенсориканинг хизматлар варақасини юклаб олиб танишишингиз мумкин: Мурожаат учун телефонларимиз: 770-30-20, 770-30-40.\nНавоий шахрининг Sensorika интернет марказида, ер ости (подвал) каватида компьютерларга сервис хизмат курсатиш ва таъмирлаш, мобил телефонларнинг дастурий таъминоти буйича устахона ташкил этилган булиб, у ерда куйидаги хизматлар амалга оширилмокда:\n- Антивирусларни урнатиш ва базасини янгилаш;\n- Windows дастурларини урнатиш, созлаш ва оптималлаштириш;\n- Драйверлар топиш ва урнатиш;\n- Махсус дастурларни интернетдан излаб топиш, юклаб олиш ва урнатиш;\n- Йуколган ёки бехосдан учирилган маълумотларни тиклаб бериш;\n- Принтер, сканер ва бошка курилмаларни улаб бериш;\n- Android, IOS операцион тизимларини руйхатдан утказиш, янгилаш, созлаш;\n- Йуколган паролларни тиклаш;\n- Фото хизматлари (Виктор Яковлев);\n- Видео хизматлари (Aligator студияси);\n- Альбомлар, фотопортретлар чикариш;\n- Туй ва маросимларни сифатли фото ва видеога тушириш, монтаж ишлари;\n- Матнларни териш, ва бошка сохага оид хизматлар киради.\nТулиқ хизматлар матни билан Сенсориканинг хизматлар варақасини юклаб олиб танишишингиз мумкин: SENSORIKA-2017.pdf [475.43 Kb] (юклаб олинган: 81)\nМурожаат учун телефонларимиз: 770-30-20, 770-30-40.


Москвада "Спецсетьстройбанк" хиссадорларидан бири Константин Мешеряков ўлдирилган.\n27 июн 2022, Тошкент вақти: 01:16\nРоссиялик банкир сешанба куни пойтахт марказида отиб кетилган. Ҳозирда ушбу қотиллик юзасидан тергов олиб борилмоқда. Мешеряков сўнгги уч ой мобайнида Россияда ўлдирилган учинчи банкирдир. Сентябр ойида Россия Марказий банкининг биринчи ўринбосари Андрей Козлов, октябр ойида эса "Внешторгбанк-24" раҳбарларидан бири Александр Плохин ўлдириб кетилган эди.


Ҳавоси энг ёмон шаҳар чет элда....\nФото: Luis Soto/AP\n«Газета.ru» ёзишича, дунёдаги ҳавоси энг нотоза шаҳар бу — Босния ва Герцеговина пойтахти Сараево.\nСараево AQI халқаро рейтингида бу йилги пешқадамга айланди, дейилади «РЕН ТВ» хабарида.\nМаълум қилишларича, 2020 йилнинг январи илк кунларида инсон саломатлиги учун энг хавфли ҳаво сифати индекси айнан Сараевода қайд этилган — 236. Маҳаллий ҳукумат ҳатто аҳолини огоҳлантириб, зарур бўлмаса уйларидан чиқмасликка, махсус ниқоблар тақишга чақирган.\nОнлайнда кузатадиган бўлсак, Сараевода айни пайтда ҳавонинг ифлосланиш индекси 508 баллга кўтарилган — ўта хавфли.\nТошкентда эса индекс 117 га тенг — носоғлом (саломатлиги таъсирчан кишилар учун). Ҳозир пойтахтимиз ҳавоси Душанбе (168) ва Бишкек (139)никидан яхшироқ, Остона (50) ва Ашхобод (53) ҳавоси бизникидан мусаффороқ.\nБошқа шаҳарларда: Москва (26, яхши), Истанбул (160, носоғлом), Берлин (21), Париж (62), Лондон (9), Рим (164), Пекин (117 дан 316 гача), Токио (20), Сеул (76), Вашингтон (3), Оттава (13).\nэкология ҳаво AQI


Бейлнинг трансфери "Реал"нинг миллиард чегарасидан ўтказди / CHAMPIONAT.asia\n01:54Франция чемпионати. Балотеллининг голи жамоасига 1 очко, Фалькаонинг дубли эса "Монако"га 3 очко келтирди 4 01:37Бундеслига, 6-тур. "Вольфсбург" 16 йиллик нохуш анъанага чек қўйди ёхуд тур сенсация билан бошланди 4 00:20"Реал Мадрид"нинг "Алавес"га қарши ўйин учун қайдномаси маълум 8 23:57"Барселона" Горецкани қишда текинга қўлга киритмоқчи 2 23:40"Реал" ярим ҳимоячиси L'equipe талқинига кўра йилнинг энг яхши ёш футболчиси деб топилди 7 23:26"ЧатBall" лойиҳасининг бугунги кун мавзуси: Келинг танишайлик! 288 23:21Ханданович «Интер» билан шартномани узайтирмоқчи 1 22:55"Челси"дан кетган футболчилардан иборат рамзий терма жамоа ФОТО 17 22:40"Бавария" - "Вольфсбург". Таркиблар маълум 15 22:40«Реал»нинг бугунги машғулотида олти футболчи қатнашмади 17 22:22Аллегри: «Ювентус»нинг мақсади «Лион»нинг натижасини такрорлаш 5 22:11Виктор Кумиков: “Олдимизга қўйилган вазифани бажара олмадик” 9 21:55Неймар "Монпелье"га қарши ўйнамайди, бунинг сабаби маълум 16 21:42Дрис Мертенс: "Мен Месси ҳам, Марадона ҳам эмасман" 5 21:20Карим Бензема: "Франция терма жамоасидан чақирув олишга ишонаман" 7\nБейлнинг трансфери "Реал"нинг миллиард чегарасидан ўтказди\nГарет Бэйл учун аталган 100 миллион евро, "Реал"ни сўнгги 10 йиллик трансфер бозорида ишлатган умумий ҳаражатини 1 миллиард евро чегарасидан ўтишига замин яратди.\n"Реал" учун 10 йилликдаги энг омадсиз бўлган трансферлар ойнаси сифатида 2007/08 мавсумни кўрасатишимиз мумкин. Аслида ҳарид қилинган футболчилар кейинчалик бошқа жамоаларда ЕЧЛда ғалаба қозониб, сифат борасида ҳозирги футболчилардан кам эмасликларини исботлашди. Аммо, Роббен, Снейдер, Дренте каби футболчиларнинг Мадриддаги ишлари юришмади. 10 йиллик тарихда энг катта суммани Перес жаноблари 2009/10 йилги мавсум учун ишлатган. Роналду, Кака, Алонсо, Бензема, Альбиоль, Негредо, Арбелоа ва Гранеро учун нақд 257.4 млн евро кетган.\nАнглия премьер-лигасида катта шуҳрат қозонган Бэйл жаҳон футболи тарихидаги энг қиммат футболчи сифатида қироллик жамоаси аъзосига айланди. "Реал" тарихидаги нархлардан келиб чиқиб айтадиган бўлсак, Бейлни Роналду, Роналдо, Зидан ва Фиго каби футболчилардан устунлигини кўрмаймиз. Аксига олиб Бэйл йўлида Озил қурбон бўлди. Шахсий фикрим, бу "Реал"нинг сўнгги йиллардаги энг катта хатоси.\nҚуйидаги инфограмма орқали "Реал"нинг сўнгги 10 йилдаги трансферини кўришингиз мумкин.\nМанба\t: sports.ru ва championat.asia


19:24 / 29.04.2016\nВазирлар Маҳкамасининг "2016 йилда мева-сабзовот маҳсулотлари, картошка, полиз маҳсулотлари ва узум етиштириш ҳамда улардан фойдаланишнинг прогноз параметрлари тўғрисида" 2016 йилнинг 4 январидаги 1-сон қарорига мувофиқ жорий йилда 10 млн 458 минг тонна сабзавот, 1 млн 980 минг тонна полиз экинлари, 2 млн 833 минг тонна картошка, 2 млн 874 минг тонна ҳўл мева, 1 млн 601 минг тонна узум маҳсулотлари етиштириш белгилаб олинган.\n2016 йилда барча тоифа хўжаликларининг асосий, оралиқ ва такрорий майдонларига сабзавот, полиз ва картошка экинларини экиш учун жами 2875 тонна сабзавот уруғи, 613,5 тонна полиз уруғи ва 446,1 минг тонна картошка уруғлари ҳамда 12,6 млн дона мевали ва 10,3 млн. дона ток кўчатлари фермер хўжаликлари ва аҳоли хонадонларига етказиб берилган. Бу ҳақда Ўзбекистон республикаси қишлоқ ва сув хўжалиги вазирлиги сайтида келтирилган "2016 йил 1 чорагида мева-сабзавот, полиз ва картошка маҳсулотларини ишлаб чиқариш бўйича амалга оширилган ишлар тўғрисида" ҳисоботда маълум қилинган.\n2016 йилнинг 1 апрель ҳолатига кўра, республика бўйича 8,1 минг гектар пакана ва ярим пакана (интенсив) мевали боғлар ҳамда 4,8 минг гектар янги токзорлар барпо этилди.\n2016 йил 1-чораги якунига кўра 53,1 минг тонна, яъни ўтган йилнинг шу даврига нисбатан 110,6 фоизга кўп сабзавот маҳсулотлар етиштирилган.


Байден президентликнинг биринчи кунида қандай фармонларни имзолаши маълум бўлди\nАҚШда 20 январь куни сайланган президент Жо Байденнинг инаугурацияси бўлиб ўтади. Маросимдан сўнг Оқ уйнинг янги раҳбари зудлик билан Дональд Трампнинг баъзи қарорларини бекор қиладиган бир нечта фармонларни имзоламоқчи, деб ёзади «BBC».\nШундай қилиб, Байден маъмурияти Оқ уйда биринчи 100 кун ичида 100 миллион дозада коронавирусга қарши вакцинани тарқатишини ваъда қилган. «Менинг маъмуриятим биринчи кундан бошлаб ушбу вируснинг олдини олиш бўйича қатъий чораларни кўришни бошлайди», — дейди у.\nЖо Байден, шунингдек, АҚШнинг Париждаги иқлим шартномаларида аъзолигини қайта кўриб чиқмоқчи. Унинг фикрича, бунгача Трамп АҚШни кераксиз мажбуриятлар билан боғлаган. Хитой эса бу меъёрларга риоя қилмаганлиги учун айни вақтда бозорда унинг компаниялари устунликка эга. Янги президент, шунингдек, Қўшма Штатлардаги экологик стандарт талабларини кучайтиришни ваъда қилмоқда.\nБайден бир неча мусулмон давлатлари фуқароларининг мамлакатга саёҳат қилишни тақиқлаш тўғрисидаги фармонини ҳам бекор қилмоқчи. Тақиқ 2017 йилда қабул қилинган. Президент штатларни Жаҳон соғлиқни сақлаш ташкилотига қайтариш ниятида. Аввалроқ Трамп ўз ходимларини Хитойга коронавируснинг ҳақиқий хавфини яширишда ёрдам беришда айблаган эди.\nБундан ташқари, АҚШнинг янги президенти Мексика билан девор қурилишини бекор қилишни хоҳлайди. У учун деворнинг қурилиши пулни беҳуда сарфлаш демакдир. Байден, шунингдек, федерал муассасалар ҳудудида ва бир штатдан иккинчисига саёҳат қилишд ниқоб тақишни мажбурий қилмоқчи.\nМавзуга доир: Байден АҚШни дунё саҳнасидаги «ўйин»га қайта олиб чиқишга ваъда берди\nАввалроқ АҚШда 70 йиллик анъана бузилиб, Мелания Трамп Байденнинг рафиқасини Оқ уйга таклиф қилишдан бош тортгани ҳақида хабар берилган эди.


750 Ўқиш режими + -\nБир дугонам бор эди. Ўтган йили Рамазон ойидан аввалроқ шамоллаб, грипп бўлиб қолди. Рамазон ойигача дорилар воситасида бир амаллаб тузалиб олди. Рамазон ойининг биринчи кунлари кириб келди. Ўша кунлари бир-икки бармоқлари пластирланганини кўрдим, кесиб олган бўлса керак, деб ўйладим. Уч-тўрт кун ўтса ҳам, пластирлар бармоқларидан тушмади, аксинча пластирланган бармоқлари кўпаяр эди. Кейин хавотир олиб сўрадим.\nУ бармоқларининг тирноқ олдилари йиринглаб кетаётганини айтди, гриппдан қолган асорат эканлиги, эртага шифокор ҳузурига боришини ҳам билдирди. Эртаси куни йиғлаб, шифокор хулосасини айтиб берди, нотўғри даволаниш туфайли қонида гриппдан қолган инфекция авж олиб кетган экан. Бу орада тананинг бошқа аъзолари ҳам яраланди. Шифокор тирноқларни олиб ташлаш керак, йиринглаган жойларни эса кесиб, йирингни тозалаш керак, деган хулоса чиқарибди.\nНима қилишни билмай, роса бош қотирди. Даволаниш ҳам зарур эди. Аммо бу даволанишдан қоладиган асоратлар ёмон эди, яъни олиб ташланган тирноқлар ва ҳар хил чандиқлар. Аввал тушкунликка тушиб қолди, бирор бир қилган гуноҳларим учун бўлса керак, деб ўйлай бошлади.«Даволанишга ётсам, рўзамни адо этолмайман», деди. Кейин, барибир, даволанишга қарор қилди. Сўнг уни уч-тўрт кун кўрмадим.\nРамазон ойининг иккинчи ўн кунлиги охирланиб бораётган эди. Дугонамни кўриб қолдим. Бармоқларида боғичлар йўқ эди, аммо тирноқлари ҳам жойида эди.«Нима қилдинг?» деб қизиқдим, ҳеч кутмаган ажойиб жавоб олдим. Тавба қилдим, деди у.\nАввалига ҳазил қиляпти деб ўйладим, аммо у қандай қилиб тавба ҳақида билганини, унинг турли йўллари ҳақида ўқиганини, садақанинг қанчалик муҳим амал эканлиги, асл тиббиёт ҳам диндаҚҚ баён қилинганини айтиб бергач, лол қолдим. Дугонам оддий қиздан бир-икки кунда олимага айланибди, дедим.\nУ эса: «Қара, аслида, бу – жуда оддий, гуноҳинг борми – унга каффорот ҳам бор, дардинг борми – унга шифо ҳам бор, уларнинг ҳаммаси Аллоҳдан, Роббимга юзландим, тавба қилдим, кўп истиғфор айтдим, яхши амал сифатида садақани танладим, шифонинг сабабини эса антибиотиклардан қидирдим. Шифокор ҳам хайрон, айтишича, рўзадор одамнинг танасидаги барча зарарлар рўза тутган пайтда қонга чиқар экан ва ўттиз кун давомида, рўза тутиш ҳисобига тана аъзолари фаолияти яхшиланар экан ва қон шу усулда тозаланар экан. Рўзани тарк қилмаганим учун ҳам зарарли моддалар қонимга чиқибди, антибиотиклар эса уларни қондан тозалашга восита бўлибди. Лекин шифокорнинг айтишича, одатда, менинг ҳолатимдаги каби инсонларда антибиотикларнинг ўзи кифоя бўлмас экан. Энди ҳеч ҳам истиғфорни тарк қилмаяпман. Касални даволашдан кўра унинг олдини олмоқлик лозим», деб гапини тугатди.\nМан эса «Субҳаналлоҳ, Рамазон ойида шифо билан бирга, илм ва ҳикмат топибсан», дедим. Аллоҳга ҳамд бўлсин.\nАллоҳ қалбларингиздагини билади\nБу жаннат исимиди?\nРамазон ойи яқинлашиб келмоқда, вақтдан унумли фойдаланинг\nАЁЛЛАР УЧУН РАМАЗОН НАСИҲАТЛАРИ Муслима опасингиллар Бу улуғ ойда вақтларингизни Қиёмат куни сизга ютуқ ва бахт келтирадиган ишларга сарфланг. Жаннатга давоми...\n06:01 / 05.03.2017 2940\nВақтни қандай бошқариш мумкин?\nАгар сиз бир марта бўлса ҳам ўз ҳаётингизни ўзгартириб, кунларингизнинг омадли, самарадор бўлишига уринган бўлсангиз, демак вақтни бошқаришга оид турли усуллар давоми...\n10:17 / 01.01.2017 3456\nРўзани бузмайдиган нарсалар ҳақида\nАгар қайт рўзадордан ғолиб келса ёки эсидан чиқиб оғзини очиб юборса ёки эҳтилом бўлса, назар солиб туриб маний нозил қилса, томоғига чанг, тутун ёки пашша кирса, давоми...\n03:42 / 18.11.2016 2526\nАссалому алайкум, қадрли опасингиллар, ҳурматли мухлисалар Ҳақиқий байрамимиз бўлмиш Ийди фитр муносабати билан muslimaat.uzда Ҳайит туҳфалари номи остида ўз қўл давоми...\n08:54 / 15.05.2018 1833\n11:36 / 18 май 4444\n18:02 / 07 май 1462\n22:01 / 30 апрель 1332\n21:44 / 12 март 4096\n12:00 / 09 март 3579\n11:17 / 14.01.2020 157494


Спорт – саломатлик кафолатидир\nЁшларни спортга жалб қилиш уларни спорт соҳасида юксалтириш учун жуда кўплаб имкониятлар яратиб берилмоқда.\nСпорт билан шуғулланган инсон касал бўлмайди, айниқса эрта тонгда бажарилган бадантарбия кун давомида юқори кайфиятни таъминлайди. Хар қандай спорт тури сизга куч, энергия бағишлайди, стресс чекинади, тушкунликдан халос бўлишга ёрдам бериб ишга бўлган интилиш ва ғайратни оширади.\nШу сабабли, Сурхондарё вилояти божхона бошқармаси томонидан доимий тартибда бадантарбия ва спорт машғулотлари, хусусан футбол, волейбол, баскетбол, стол тенниси, шахмат, югуриш, турникда тортилиш ва комплекс машқлар тўплами бошқарма раҳбаряти бошчилигида ўтказилиб келинмоқда. Ушбу машғулотларни ўтказилиб келиниши ходимларни айниқса, ёш ходимларни жисмонан соғлом ва маънан етук кадрлар бўлиб етиши учун хизмат қилади.\nДарҳақиқат шу сабабли бўлса керакки, вилоят божхона ходимлари Давлат божхона қўмитаси доирасидаги спорт мусобақаларда юқори ўринларни мунтазам эгаллаб келишмоқда. Шу билан бир қаторда Сурхондарё вилояти миқёсида ҳам бошқарма ходимлари спортда ўз ўрнига эгалар, спортнинг “мини футбол” тури бўйича эса вилоятда бир неча йиллардан бери божхона ходимлари пешқадамликни сақлаб келмоқдалар.


FT: Барак ва Мишель Обама мемуарлари 60 млн долларга харид қилинади\n09:54 / 01.03.2017\nАҚШнинг 44-президенти Барак Обама (2009-2017) ва унинг рафиқаси Мишель хотираларни ёзишни якунлашаяпти. Улар икки китобга бўлган муаллифлик ҳуқуқини рекорд баҳога – 60 млн долларга сотишни режалаштиришмоқда. Жаҳоннинг бир неча етакчи нашриётлари эса жуфтлик билан битимни имзолашга тайёр, деб ёзади Британиянинг Financial Times (FT) газетаси.\nТаъкидланишича, мемуарларни чоп этиш ҳуқуқи учун кураш олиб борувчи энг йирик нашриётлар орасида Penguin Random House, Simon & Schuster, таниқли австралиялик магнат Руперт Мердокка тегишли HarperCollins нашриёт уйлари бор. FT газетасининг ўз манбасига асосланган ҳолда ёзишича, ҳозирда Обамаларнинг хотира китоби учун ҳуқуқни сотиб олишга Penguin Random House яқин турибди. Айни нашриёт Барак Обаманинг аввалги уч китобини ҳам чоп қилган.\nУшбу нашриёт уйи 2004 йилда АҚШнинг 42-президенти Билл Клинтонга "Менинг ҳаётим" таржимаи-ҳоли учун 15 млн доллар тўлаган эди. Американинг 43-президенти Жорж Буш кичикнинг "Бурилиш лаҳзалари" китоби 10 млн долларга баҳоланган.\nОбаманинг "Отамнинг орзулари" (1995) ва "Умид қўполлиги" (2006) китобларига китобхонлар орасида ҳамон талаб кучли. Муаллиф биринчи асари учун 6,8 млн доллар, иккинчиси учун 8,8 млн доллар ҳақ олган.\nFT нашрининг қайд этишича, ҳозирча АҚШнинг 44-президентининг расмий вакили ёки адабий агенти ушбу хабарларга изоҳ бермаган.


Аргентинада йўловчи самолёти аэропортга қўна олмади\n11:36 / 13.07.2016\nLAN авиакомпаниясининг йўловчи самолёти Аргентинанинг Барилоче аэропортига биринчи уринишда қўна олмаган. Бунга, учиш-қўниш йўлагида сигарета чекиб юрган одам сабаб бўлган.\nУчувчининг бошқарув минораси билан олиб борган мулоқотига кўра, номаълум кимса учиш-қўниш йўлагида бамайлихотир сигарета чекиб юриб, сўнгра ўтириб олган. Натижада самолёт иккинчи уриниш учун ҳавога кўтарилган.\nExcelsior порталининг хабарига кўра, бегона кишиларга тақиқланган ҳудудда пайдо бўлган кимса Буэнос-Айресгача бепул чипта тақдим этишларини талаб қилиб чиққан. Маълум бўлишича, у пули бўлмагани учун Аргентина пойтахтидаги оғир хаста отасининг ёнига бориш чорасини кўра олмаган.\nаэропорт Самолёт Аргентина


17 октябр 2021, Тошкент вақти: 21:54\nЕвропа иттифоқи ташқи сиёсати мутасаддиси Кэтрин Эштон ЕИнинг Эронга қарши санкциялари БМТ Хавфсизлик кенгаши талабларидан кенгроқ қамровга эга эканини таъкидлади.\nБрюсселдаги учрашувда ЕИ Ташқи ишлар вазирлари Эронга қарши янги санкциялар қўллаш таклифини маъқулладилар.\nУчрашувдан кейин сўзлаган иттифоқнинг ташқи сиëсат бўйича мутасаддиси Кэтрин Эштон янги санкциялар Эроннинг ядровий дастурига қарши қаратилганини таъкидлади.\n- Бу чоралар кенг кўламли ва аниқ мақсадга қаратилган. У барча соҳани, жумладан, энергетика соҳасини ҳам ўз ичига олади. Янги санкциялар БМТ Хавфсизлик кенгаши талабларидан кенгроқ қамровга эга, аммо у айни мақсадни кўзлаган. Бу чоралар Эроннинг ядровий дастурига бевосита ва билвосита алоқадор бўлган одамлар, ширкатлар ва соҳаларни ўз қамровига олган, деди Европа иттифоқи мутасаддиси Кэтрин Эштон.\nЎз навбатида, 26 июл куни Брюсселда сўзлаган Германия ташқи ишлар вазири Гуиде Вествелле ЕИнинг янги санкциялари Эроннинг ядровий қуролга эга бўлишига йўл қўймасликка қаратилганини айтди.\n- Бундай санкциялар жорий қилиниши маҳсулот экспорт қилувчи давлатлар учун яхши эмас албатта. Бу биз учун ҳам яхши эмас. Аммо энг ёмони, Эрон ядровий қуролга эга бўлиши учун имконият яратиб беришдир. Янги санкциялар қанча зарар келтириши ҳақида гапираётганлар узоқни кўра олмаяптилар. Агар Эрон ядровий қуролга эга бўлса, бу қанчага тушиши мумкинлигини улар тасаввур қилишлари керак, деди Германия Ташқи ишлар вазири Гуиде Вествелле.\nАйни пайтда Канада ҳам Эронга қарши янги санкциялар жорий қилди. Бу чора Эрон билан савдони камайтириш, Эрон банклари билан шартномалар имзоламаслик, шунингдек, Эроннинг нефт ва газ соҳаларига сармоялар ётқизмасликни назарда тутган.\n26 июл куни АҚШ Давлат котиби Ҳиллари Клинтон ва Молия вазири Тимоти Гайтнер Европа иттифоқи ва Канада Эронга қарши янги санкциялар жорий қилганини олқишлади.\nХалқаро атом энергияси агентлигидаги Эроннинг вакили Али Ашғар Султоний Теҳрон ядровий ёнилғи алмашиш борасида олиб борилган музокараларга “ҳеч қандай шартсиз” қайтишга тайёрлигини билдирди.\nАйни пайтда¸ Брюссел йиғини иштирокчилари Сербия ва Косово ўртасида боши берк кўчага кириб қолган музокараларни қайта бошлашда ЕИ воситачилик қилиши мумкинлигини билдирди.\nЕвропа иттифоқининг ташқи сиёсат бўйича мутасаддиси Кэтрин Эштон икки давлат ҳукуматларига Европа иттифоқининг бўлажак аъзолари сифатида бевосита мулоқотга киришишни сўраганини айтди.\n- Биз Приштина ва Белградга икки мамлакат келажаги Европа иттифоқи билан бирга бўлишини таклиф қилдик. Мен бу ҳақда президент Тадич ва бош вазир Тачи билан гаплашдим. Биз келажакка интилишимиз учун улар ўртасида диалог бўлиши лозим. Бизнинг таклифимиз шу. Мен уларнинг олдинга қадам ташлашни хоҳлаб, музокаралар бошлашига умид қиламан, деди Кэтрин Эштон.\nЕвропа иттифоқи Сербия ва Косовонинг Иттифоққа аъзо бўлиши кафолатланганини анча вақтдан бери айтиб келмоқда.\nЎтган ҳафта БМТнинг Ҳаагадаги Халқаро адолат суди Косово ҳукуматининг 2008 йилда ўлка мустақиллигини эълон қилиш тўғрисидаги қарори халқаро қонунларга зид эмас, деб топган эди. Эштон хоним Халқаро адолат судининг қарори аниқ ва равшан эканини айтди.\nЕвропа иттифоқи вазирлари йиғилишида Босния-Ҳерцеговина раҳбарлари ўртасидаги ҳамкорликни мустаҳкамлаш масаласи ҳам муҳокама қилинди.